Путин меҳнат мигрантларига тааллуқли яна бир кўрсатма берди - Zamin.uz\nПутин меҳнат мигрантларига тааллуқли яна бир кўрсатма берди\nРоссия президенти Владимир Путин чет элликлар ва меҳнат муҳожирлари учун пуллик асосда COVID-19 га қарши эмлашни амалга оширишни буюрди. Давлат раҳбари Санкт-Петербург халқаро иқтисодий форуми якунлари бўйича тегишли кўрсатмалар берди, деб хабар беради ТAСС 27 июнь, якшанба куни.\nҚайд этилишича, 30 июнгача Путин мамлакатда чет элликлар учун коронавирусга қарши пуллик эмлашни амалга ошириш имкониятини таъминлаш ҳамда 15 июлга қадар эса меҳнат муҳожирларини эмлаш кампаниясини ташкил этиш тўғрисида ҳисоботни кутмоқда.\n15 июнь куни Владимир Путин муҳожирларнинг Россия Федерацияси ҳудудида санкцияларисиз вақтинча бўлиш муддатини узайтиришни маъқуллади.\nИмзоланган фармонга биноан, қонунбузарликлар бўлмаслиги шарти билан чет элликлар 30 сентябрга қадар чиқариб юборилмайди. Қамоқдан озод қилинган шахслар, Россия давлат чегараси тўғрисидаги қонун ҳужжатларини бузувчилар, шунингдек миллий хавфсизликка таҳдид солувчи шахслар бундан мустасно. «Замин» янгиликларини «Вконтакти»да кузатиб боринг\nЯнгиликлар » Дунё » Путин меҳнат мигрантларига тааллуқли яна бир кўрсатма берди


Деновдаги портлаш юзасидан ҳукумат комиссияси қандай хулосага келди?\nАОКАда Фавқулодда вазиятлар вазирлиги Давлат ёнғин назоратини ташкил этиш бош бошқармаси бошлиғи, полковник Ўлмас Музаффаров иштирокида брифинг бўлиб ўтди. Унда 2021 йил 7 декабрь куни Сурхондарё вилояти Денов тумани Мустақиллик кўчасида жойлашган Indenim савдо мажмуасида юз берган фожиа оқибатларини бартараф этиш ва сабабларини ўрганиш натижалари тўғрисида маълумот берилди.\nЎлмас Музаффаровнинг сўзларига кўра, савдо мажмуасида содир бўлган чақнаш портловчи моддалар қўлланилганлиги натижасида содир бўлмаган.\nМазкур объектда портловчи моддалар қўлланилганлиги ўрганилганда, портловчи моддалар излари мавжуд эмаслиги ҳамда портлашга хос бўлган ўзгаришлар, яъни «воронка» ва портлатиш қурилмасининг бўлаклари аниқланмаган.\nЧақнаш мажмуа остидан ўтган ва фойдаланишда бўлмаган газ қувуридаги ёриқлардан табиий газнинг сизиб чиқиши натижасида портлаш хавфи бўлган газ-ҳаво аралашмасининг ҳосил бўлиши ва унга бинодаги электр жиҳозларининг автоматлаштирилган тартибда ўчиб-ёнишида кузатиладиган учқуннинг таъсири натижасида рўй берган.\nҲодиса содир бўлган жойда олиб борилган очиш (ковлаш) ишлари натижасида бино остидан фойдаланишда бўлмаган, диаметри 57 миллиметрли бўлган газ қувури ўтганлиги аниқланди.\nГаз қувурнинг бир томони ёпилган, иккинчи томони эса «Сурхон капитал мобил» МЧЖга қарашли «Аср» савдо дўконига кириш зинаси остидаги газ тармоғидан узилмаганлиги маълум бўлган. Ушбу газ қувури эса Indenim савдо мажмуаси биносининг остида қолиб кетган ва фойдаланишда бўлмаган қувурга уланган бўлган.\n6 декабрь куни «Ҳудудгаз Сурхондарё» филиалининг Денов шаҳар газ таъминоти бўлими томонидан «Сурхон капитал мобил» МЧЖга қарашли «Аср» савдо дўкони биноси остки қисмидан (пойдевор орасида) ўтган газ қувури ўрта босимли газ оқими тармоғига уланган.\nОқибатда Indenim мажмуасининг остидаги газ қувурининг коррозияга учраган ёриқлардан (6 жойидан 3−13 сантиметр катталикда) сизиб чиққан табиий газ бинонинг ички қисмида тўпланган ва чақнаш юзага келган.\nЭслатиб ўтамиз, Сурхондарёнинг Денов шаҳри марказидаги Indenim савдо мажмуасида кучли портлаш 7 декабрь тонгида юз берган. Расмий маълумотларга кўра, портлаш оқибатида икки киши ҳалок бўлган, 11 киши турли тан жароҳатлари билан шифохонага ётқизилган. Кейинчалик Деновдаги портлашда 65 та уй зарар кўргани, 6 та хонадон деворлари эса ёрилиб, яшаш учун хавфли ҳолатга келиб қолгани маълум бўлди.\nҲолат юзасидан Жиноят кодексининг 257-модда (меҳнатни муҳофаза қилиш қоидаларини бузиш) ва 259-моддалари (ёнғин хавфсизлиги қоидаларини бузиш) билан жиноят иши қўзғатилган. Портлаш юзасидан 3 киши қамоққа олинган.\nКиритилди: 22:02 08.01.2022. Ўқилди: 2266 марта. Фикрлар сони: 4 та.\nBizniha uyimizni tagidan gaz quvuri otgan.


Анор табиий мўъжиза | Biosfera.uz | Табиий саҳифа\nАнор (Punica granatum L.) —анордошлар (аноргуллилар оиласи)га мансуб, субтропик мева ўсимлиги; бўйи 2–10 м дарахт ёки бута. Ватани Ўрта Осиё, Озарбайжон, Эрон ва Афғонистон; ёввойи турлари Ўрта денгиз атрофи, Ўрта Осиёнинг жанубида, Қрим, Кавказ, Эрон, Афғонистон, Олд Осиё ва Доғистонда учрайди. Ўзбекистонда Қува, Наманган, Денов ва Китоб (Варғанза) туманлари аъло сифатли анорлари билан машҳур.\nБарглари майда, наштарсимон, шохлари тиканли (ширин мевалисида тикани камроқ). Июнь—июльда гуллайди. Гуллари икки жинсли, йирик (диаметри 8 см гача), оч қизил, шохи учида битта, иккита, баъзан бештагача жойлашади. Уруғчиси (оналиги) нормал ривожланган, кўзачасимон гули мева тугади, уруғчиси қисқа, қўнғироқсимон гуллари одатда мева тугмайди. Анор четдан чангланади. Меваси йирик, думалоқ, қизғиш (қизил пўст) ёки оқиш (оқ пўст) бўлиб, оғирлиги 250—1000 г келади. Меваси 6—12 уя (хона)ли, дони оч пушти ёки тўқ қизил. Таъми ширин, чучук-нордон ва нордон, сершарбат (40—60%), таркибида 14—21% қанд, 0,3—9% лимон кислота, танин, витамин В, C бор. Пўсти 29—50%, дони 10— 20% ни ташкил этади. Меваси, пўсти, илдиз пўстлоғида 28% гача ошловчи моддалар бор. (Wikipedia)\nАнор ёрдамида эндигина бошланаётган бир қанча хасталикларни даволаш мумкин.\nАнор пўстлоғидан тайёрланган дамлама ёки мевасининг шарбати билан томоқ чайилса, ангинада, оғиз бўшлиғи хасталиклари (стоматит, гингивит)да ёрдам беради. Анор таркибидаги ошловчи моддалар оғриқни қолдиради, органик кислоталар эса инфекцияни йўқотади.\nТери тошмаларини даволашда\nТерингизга тез-тез ҳар хил тошма ва ҳуснбузарлар тошадими? У ҳолда анор пўстини майда туйиб товада қизартириб олинг ва бир чой қошиқ сариёғ билан аралаштиринг. Малҳамни совутгичда сақланг, ҳафтасига икки марта юз терисига суртинг. Бундан ташқари, анор пўстлоғининг кукуни ёрдамида куйишдан қолган жароҳатни даволаш мумкин. Куйган жойга анор шарбатидан 5-6 томизиб, устига пўстлоғидан тайёрланган кукун сепилади. Муолажа кунига 2 маҳал, бир ҳафта давомида бажарилади.\nҚон босимини тушириришда\nХафақон (гипертония, қон босими ошиши)га чалинган беморлар ҳафтасига 3-4 марта анор истеъмол қилсалар, тез орада қон босими меъёрлашади. Италиялик ва америкалик олимлар бу сархил меванинг ирсиятга таъсирини ўрганиб чиқдилар. Маълум бўлишича, ҳомиладор аёллар бу мевани тановвул қилсалар, туғилажак болада учраши мумкин бўлган юрак хасталиклари, бош мия нуқсонларининг олди олинар экан. Меваси орасидаги пардани қуритиб, гиёҳли чойга қўшиб ичиш эса асабларни тинчлантиради, уйқусизликдан халос бўлишга ёрдам бериши ҳам исботланган.\nГормонлар фаоллигини оширади\nИч кетишини тўхтатади\nАнорнинг майдаланган пўчоғидан 1 ош қошиғи устига 2 литр сув қуйилади ва ранги чиққунча 10-15 дақиқа қайнатиб, тайёр шарбатни овқатдан ярим соат олдин 1 стакандан ичилади. Табобат султони Абу Али ибн Сино анор пўстлоғини ич кетишда, қон аралаш ич кетарда ва бошқа касалликларда ишлатган.\nЙўталга қарши шифо бўлади\nАнор пўчоғи 1 ош қошиғи устига 1 стакан қайноқ сув қуйиб, оғзи ёпиқ ҳолда қайнатилади. Кунига 1 маҳал иссиқ ҳолда 1 стакандан ичилади.\nЙўғон ичак яллиғланишида\nАнор пўчоғи ёки гулидан 1 чой қошиғи 1 стакан сувда қайнатилади ва 2 соатга дамлаб қўйилади. Кунига 3 маҳал 1 ош қошиқдан ичилади.\nКўнгил айнишини қолдиради\nАнор шарбати билан ялпиз дамламасидан тенг миқдорда олиб қултумлаб ичилса кўнгил айнишига, қусишга даво бўлади.\nБачадондан қон кетишида қўлланади\nАнор гули ва пўстлоғини қўшиб туйиб, дамламасини кунига 3 маҳал 50 г.дан 5 кун давомида ичилса, қон кетишини даволашда фойда қилади.\nАнор гижжаларни йўқотади\nАнорнинг гижжаларга қарши хусусияти қадим-қадимдан маълум. Анор дарахтининг илдизи, пўстлоғи ва новдаларидан 50 г. олиб, устига ярим литр сув қуйиб 15 дақиқа қайнатилади. Совутгач сузиб, 2-3 соат ичида ичилади. Тасмасимон гижжаларни ҳайдашга кўмаклашади.\nМилклар қонаганда фойдаланинг\nАнор гули ва уруғини аралаштириб сиқилади ва шарбати оғизда бир оз вақт ушлаб турилса, милк қонаши таққа тўхтайди. Ёки анор пўстига сирка қўшиб қайнатилади. У билан оғиз чайилса тиш оғриғи қолади ва милк қонаши тўхтайди.\nАччиқ анор шарбатидан ичиб турилса, сийдик ҳайдалишига яхши ёрдам беради.\nХолида ОЧИЛОВА, шифокор.


96 ёшли аёл 91 ёшли севгилисига турмушга чиқади (фото)\nДобавлено: 30.12.2015, 21:40\nСевги ёш танламайди! 96 ёшли британиялик аёл 91 ёшли севгилисидан турмуш қуриш таклифини олди.\nЖуфтлик тўйни 16 январь куни нишонламоқчи.\nБилл Гриффитс ва Фло Маршелсей 10 йилдан бери бирга, аммо турмуш қуриш қарорига энди келди. Билл ва Флонинг тўйида жуда кўп қариндошлари бўлади: уларнинг ҳар иккисида умумий — беш фарзанди, 14 набира ва етти эвараси бор!\nЖуфтлик бир-бирини 30 йилдан бери танийди, илк бор улар 1982 йилда рақс клубида танишган. Фло ўша вақтда бева эди. Биллнинг рафиқаси 1997 йилда вафот этган, кейинроқ улар ўртасида ишқий муносабатлар бошланган.\nАйни дамда энг кекса турмуш қурган жуфтлик британиялик Жорж Кирби ва Дорин Лакилардир. Тўйлари вақтида улар 103 ва 91 ёшда эди.


«Янги йил совғаси» лотереяси ғолиблари аниқланди...\n29.12.2018 19:05 2 655\nФото: Халқ банки\nЎзбекистон Республикаси акциядорлик тижорат Халқ банкининг «Янги йил совғаси» тиражли, пул-буюм ютуқли лотереяси (3-чиқарилиши) ютуқлар тиражи 2018 йил 27 декабрь куни Жиззах шаҳрида «Жиззах вилоят мусиқали драма театри» биносида очиқ тарзда ўтказилди. Бу ҳақда Халқ банки ахборот хизмати хабар берди.\nХалқ банки томонидан ташкил этилган ушбу тиражли, пул-буюм ютуқли лотереяда 2 та разрядда, икки миллион донада, жами 4,0 млрд. сўмлик билет муомалага чиқарилган.\nУшбу тиражда республикамизда ишлаб чиқарилган 8 та «Спарк» автомобили, 10 млн., 3 млн. сўмлик ҳамда бошқа кўплаб бошқа пул ютуқлари ўз эгаларини топди.\nТаъкидлаш лозимки, жами ўйналган ютуқ фонди суммаси бир миллиард 979 миллион 556 минг сўмни ташкил этади.\nБундан ташқари, ушбу тираж доирасида Халқ банки томонидан Жиззах вилояти Халқ таълими бошқармасига қарашли 32-сонли ёрдамчи интернат мактабига «Дамас» автомобили хайрия сифатида берилди.\nШунингдек, ушбу мактаб-интернатнинг моддий-техника базасини яхшилаш мақсадида 40 800 000 сўм миқдорида ижтимоий хайрия маблағлари ҳам ажратилди.\n— Халқ банки томонидан мактаб-интернатимизга ажратилган «Дамас» автомобили ҳамда ҳомийлик маблағлари чинакамига байрам туҳфаси бўлди, — дейди ушбу мактаб-интернат директори Бекзод Бобоев. — Энди мактаб-интернат ўқувчиларини тиббий кўрик ва маданий тадбирларга олиб боришда ўзимизнинг автомобилга эга бўлдик. Қолаверса, 40 800 000 сўмлик ҳомийлик маблағлари ҳисобидан иш жараёнида фойдаланиш учун музлатгичлар, телевизорлар, тикув машиналари ҳамда бошқа буюмлар харид қилдик. Буларнинг ҳаммаси учун Халқ банки жамоасидан миннатдормиз.\nБундан ташқари, Жиззах шаҳридаги 5-сон ихтисослашган мактабгача таълим муассасасининг моддий-техника базасини яхшилаш мақсадида 51 100 000 сўм миқдорида ижтимоий хайрия маблағлари ажратилди.\nЖиззах шаҳар ҳокимлигига қарашли «Жиззах фаровонлиги» хайрия жамғармасига 10 дона ногиронлик аравачаларини харид қилиш учун 20 млн. сўм миқдорида ижтимоий хайрия маблағлари ажратилди.\nБир сўз билан айтганда, Жиззах шаҳрида ўтказилган «Янги йил совғаси» тиражли, пул-буюм ютуқли лотереяси қувончли воқеаларга бой бўлди.\nОмади чопган барча ютуқ соҳибларини табриклаб қоламиз.\n«Янги йил совғаси» тиражли, пул–буюм ютуқли лотереяси натижаларини ушбу ҳаволадан билиб олишингиз мумкин.\nлотерея Халқ банки янги йил совғаси жиззах шаҳри\nИқтисодиёт 18/09, 18:00\n«Айнан сиз учун»! Халқ банки янги жамғарма омонатини ҳавола этмоқда\nЖамият 17/09, 17:43\nИқтисодиёт 12/09, 18:45\nХалқ банки юқори кредит лаёқатлилиги даражасини олди


Ширк – кечирилмас гуноҳ - Баҳоуддин Нақшбанд ёдгорлик мажмуаси маркази\n12 октябр 2018 й.\n538 марта ўқилди.\nМуҳтарам азизлар! Бугунги мавзумиз ҳар бир мусулмон киши учун ўта муҳим бўлиб, мўмин киши эътиқодининг асоси бўлмиш имоннинг кушандаси ҳисобланган ширк ва унинг турлари ҳақидадир.\nАраб тилида ширк сўзи “икки нарсани тенглаштириш”, “тенгдош қилиш”, “шерик қилиш” деган маъноларни билдиради. Унинг шаръий маъноси: Аллоҳ таъолога зоти, феъллари, ибодати ва гўзал исму сифатларида махлуқларни тенгдош қилиш, шерик қилиш тушунилади. Қуръони каримда ширк ва унинг ўзагидан ясалган сўзлар 34 марта зикр қилинган бўлиб, уларнинг барчасида ушбу гуноҳ қораланган ва ундан қайтарилган.\nшариатимизга кўра, ширк энг оғир зулм, энг қабиҳ жаҳолат ва энг катта гуноҳ саналади. Ундан қайтариш жамики анбиё алайҳимуссаломлар даъватининг асоси ва самовий шариатларнинг мағзидир. Чунки, ҳар бир набий ва расул албатта ўз қавмига:\nيَا قَوْمِ اعْبُدُوا اللَّهَ مَا لَكُم مِّنْ إِلَٰهٍ غَيْرُهُ\nяъни: “Эй, қавмим! Аллоҳга сиғинингиз! Сизларга Ундан ўзга илоҳ йўқдир”, – дегандир (Аъроф сураси, 59-оят).\nАллоҳ таоло Ўзига ширк келтиришдан Қуръони каримнинг кўплаб ояти карималарида қайтарган. Жумладан, Наҳл сурасининг 51-54 оятларида шундай деган:\nوَقَالَ اللَّهُ لاَ تَتَّخِذُواْ إِلـهَيْنِ اثْنَيْنِ إِنَّمَا هُوَ إِلهٌ وَاحِدٌ فَإيَّايَ فَارْهَبُونِ وَلَهُ مَا فِي الْسَّمَاوَاتِ وَالأَرْضِ وَلَهُ الدِّينُ وَاصِباً أَفَغَيْرَ اللّهِ تَتَّقُونَ وَمَا بِكُم مِّن نِّعْمَةٍ فَمِنَ اللّهِ ثُمَّ إِذَا مَسَّكُمُ الضُّرُّ فَإِلَيْهِ تَجْأَرُونَ ثُمَّ إِذَا كَشَفَ الضُّرَّ عَنكُمْ إِذَا فَرِيقٌ مِّنكُم بِرَبِّهِمْ يُشْرِكُونَ\nяъни: “Аллоҳ: “Икки (сохта) илоҳни маъбуд қилиб олмангиз! Албатта, У ягона илоҳдир! Бас, Мендангина қўрқингиз!” – деди. Осмонлардаги ва Ердаги барча нарсалар Унинг мулкидир. Дин (итоат қилиш) Унгагина (бўлиши) вожибдир. Аллоҳдан ўзгасидан қўрқасизми?! Сизларда қайси бир неъмат бор бўлса, албатта, у Аллоҳдандир. Шунингдек, қачон сизларга мусибат етса ҳам фақат Унгагина ёлворасизлар. Сўнгра (У)сизлардан (ўша) мусибатни даф этгач, сизларнинг орангиздан бир тўда (кимсалар чиқиб) Парвардигорларига ширк келтирурлар” (Наҳл сураси, 51-54-оят).\nМуҳтарам жамоат! Уламолар ширк асосан икки турга: катта ширк ва кичик ширкка бўлинади деганлар. Катта ширк – Аллоҳга бирор-бир нарсани шерик қилиш, тенг билиш ва у зот билан бирга бошқа нарсаларга ибодат қилишдир. У гуноҳи кабираларнинг энг каттасидир. Аллоҳнинг Ўзи сақласин. Бу борада Ҳақ таоло Ўзининг каломида шундай деган:\nяъни: “Албатта, Аллоҳ Ўзига ширк келтириш (гуноҳи)ни кечирмагай ва (лекин) ана шундан бошқа (гуноҳлар)ни Ўзи хоҳлаган (банда)ларидан кечирур. Ким Аллоҳга ширк келтирса, демак, у улкан гуноҳни тўқиб чиқарибди” (Нисо сураси, 48-оят).\nИккинчиси, кичик ширк бўлиб, у кишини Ислом миллатидан чиқармасада унда бардавом бўлиш катта ширкка олиб бориши мумкин. Бунда киши ўша ишдан дарҳол қайтиши ва тавба қилиши лозим бўлади.\nقَالَ رَسُولُ الله صلى الله عليه وسلم: "يَا أَيُّهَا النَّاسُ اتَّقُوا هَذَا الشِّرْكَ، فَإِنَّهُ أَخْفَى مِنْ دَبِيبِ النَّمْلِ، فَقَالَ لَهُ مَنْ شَاءَ اللهُ أَنْ يَقُولَ: وَكَيْفَ نَتَّقِيْهِ وَهُوَ أَخْفَى مِنْ دَبِيْبِ النَّمْلِ يَا رَسُولَ اللهِ. قَالَ: قُولُوا: اللَّهُمَّ إِنَّا نَعُوذُ بِكَ أَنْ نُشْرِكَ بِكَ شَيْئاً نَعْلَمُهُ، وَنَسْتَغْفِرُكَ لِمَا لَا نَعْلَمُهُ"\n(رَوَاهُ الإمَامُ أَحْمَدُ وَالإِمَامُ الطَّبَرَانِيُّ)\nяъни: Расулуллоҳ саллаллоҳу алайҳи васаллам: “Эй одамлар, ушбу ширкдан сақланинглар, чунки, у чумолининг ўрмалашидан ҳам махфийроқдир”, –дедилар. у зотга Аллоҳнинг иродаси ила бир киши: “Эй Аллоҳнинг расули, агар у чумолининг ўрмалашидан ҳам махфийроқ бўлса, қандай қилиб ундан сақланамиз?”, – деди. Шунда у зот саллаллоҳу алайҳи васаллам: “Эй Аллоҳ, биз билиб туриб, сенга ширк келтиришимиздан паноҳ сўраймиз, билмаганимизга истиғфор айтамиз”,– денглар, деб жавоб бердилар (Имом Аҳмад ва Имом Табароний ривоят қилишган).\nДемак, ширк чумолининг ўрмалашидан ҳам махфий тарзда мўмин киши амалларига кириб қолиши мумкин экан. Уламоларимиз ушбу ҳадисни изоҳлаб, ширк келтириш барча солиҳ амалларда, жумладан, дуо, сажда, назр, садақа каби жисмоний ва молиявий ибодатларда ҳам бўлиши мумкин, деганлар.\nМусулмон киши ўзининг имон ва эътиқодига биноан барча ҳожатларини сўрашда фақат ягона Аллоҳ таолодан сўраши ва Унинг Ўзигагина ибодат қилиши шарт. Аллоҳ таоло бу ҳақда шундай дейди:\nفمن كَانَ يَرْجُوا لِقَاءَ رَبِّهِ فَلْيَعْمَلْ عَمَلًا صَالِحًا وَلَا يُشْرِكْ بِعِبَادَةِ رَبِّهِ أَحَدًا\nяъни: “...Бас, кимки Парвардигори билан мулоқотда бўлишдан умидвор бўлса, у ҳолда эзгу амал қилсин ва Парвардигорига ибодат қилишда ҳеч кимни (Унга) шерик қилмасин!” (Каҳф сураси, 110-оят).\nШариатимиз кўрсатмаларига кўра қабрларни зиёрат қилиш суннат амаллардандир. Чунки Пайғамбаримиз саллаллоҳу алайҳи васаллам шундай марҳамат қилганлар:\nقَالَ رَسُولُ الله صلى الله عليه وسلم: "ﻛُﻨْﺖُ ﻧَﻬَﻴْﺘُﻜُﻢْ ﻋَﻦْ ﺯِﻳَﺎﺭَﺓِ ﺍﻟﻘُﺒُﻮﺭِ ﺃﻻَ ﻓَﺰُﻭﺭُﻭﻫَﺎ فَإِﻧَّﻬَﺎ ﺗُﺬَﻛّﺮُﻛُﻢْ الآﺧِﺮَﺓَ"\n(رَوَاهُ الامَامُ التّرْمِذِيُّ)\nяъни: “Сизларга қабрлар зиёратини тақиқлаган эдим. Мана, энди қабрларни зиёрат этаверинг, зеро у сизларга охиратни эслатади” (Имом Термизий ривояти).\nДемак, қабристонга борганда у ерда ётган марҳумларнинг аҳволини ўйлаб, ундан ҳар ким ўзига ўгит ва ибрат олиши лозим бўлар экан. Шунингдек, азиз-авлиёларнинг мақбараларини, яқинларимизни қабрларини зиёрат қилиб туриш Ислом динида савобли ишлардан саналади. Аммо бунинг ҳам ўзига яраша тартиб-қоидалари бор. Бугунги кунда айрим ватандошларимиз юртимиздаги баъзи зиёратгоҳлардаги мақбаралар ва у ердаги дарахтларни муқаддас санаб, уни тавоф қилиш ва унга сиғиниш каби ширк амалларни қилаётганлари сир эмас. Тилаклар ижобат бўлади, дея қабристондаги дарахтларга латта боғлаш, қабрлар ёнига шам ёқиш, қабр тошларини ўпиш бидъат ва хурофот амаллардир. ҳеч нарсага ярамайдиган оддий бир латтани дарахтга боғлаб, ҳожатим раво бўлади, дейиш мантиққа ҳам тўғри келмайди.\nТаъкидлаб ўтиш жоизки, қабрлар зиёрати охиратни эслаш учундир. Аммо қабрлар зиёратининг асл моҳиятини унутиб, азиз авлиёлар қабрларига бориб, ҳожатларини сўрайдиган, бахт ёки фарзанд ёҳуд ишига ривож тилаб, истакларини соҳиби қабрлардан сўрайдиганлар ҳам бор. Ваҳолангки, ҳар қандай истак, тилакларни фақат ёлғиз Аллоҳдан сўралиши керак. Аллоҳ таоло шундай марҳамат қилади:\nҲанафий мазҳабидаги мўтабар манбалардан бири “Раддул муҳтор” китобида шундай дейилган: “Авом халқ тарафидан ўликларга атаб назр қилиш, Аллоҳнинг дўстлари қабрларига уларга яқин бўлиш мақсадида тангалар ташлаш, шам, чироқлар ёқиш ботил ва ҳаромдир”.\nМуҳтарам жамоат! Сарвари коинот Муҳаммад саллаллоҳу алайҳи васаллам ҳаётлик вақтларида Ислом дини ақидалари, аҳкому усулларини саҳобаи киромларга мукаммал равишда етказганлар. Саҳобалар, тобеинлар, табаа тобеинлардан тортиб то бизнинг асримизгача ўтган Ислом уммати уламолари, мусулмонларга Аллоҳ қодир қилгунча шариат аҳкомларини тушунтириш, Исломга кириб қолган бидъат ва хурофотлар ҳамда ирим-сиримларга қарши жиддий курашишда зўр маҳорат кўрсатиб келганлар. Лекин шунга қарамай, мусулмон халқи ўртасида ҳануз динга заррача алоқаси бўлмаган баъзи бир урф-одатлар, асоссиз эътиқодлар ҳукм суриб келаётганлиги ачинарли бир ҳолдир.\nБаъзи одамлар айрим ой, кун, жой ва одамлардан шумланишлари ва улар ҳақида ёмон гумонда бўлишлари нодонлик ва ислом шариати таълимотларидан бехабарликларига далолатдир. Исломдан олдинги жоҳилият даврида ҳам сафар ойидан шумланиш одати бор эди. Барча нотўғри эътиқодлар қатори динимиз бу каби хурофотдан иборат фикрларни ҳам тўғрилади. Пайғамбаримиз алайҳиссалом бу борада бир қанча ҳадислар айтдилар.\nقَالَ رَسُولُ الله صلى الله عليه وسلم: "لاَ عَدْوَى وَلاَ غُولَ وَلَا صَفَرَ"\n(رَوَاهُ الإمَامُ مُسْلِمٌ وَالإِمَامُ أبُو دُاوُدَ)\nяъни: Расулуллоҳ саллаллоҳу алайҳи васаллам: “Касалликнинг юқиши йўқ, ғул йўқ ва сафар йўқ”, – дедилар” (Имом Муслим ва Имом Абу Довуд ривояти).\nЯъни, дунёдаги ҳар бир нарса шу жумладан, хасталик юқиши ҳам фақатгина Аллоҳ таолонинг иродаси билан бўлади. Ҳадисда зикр қилинган “Ғул” жоҳилият аҳли тасаввуридаги бир жин бўлиб, улар уни турли шаклларга кира олади, одамларни адаштириб кетиб, турли балоларга учратади, деган эътиқодни қилишар эди. Ислом бу нотўғри эътиқодни ҳам рад этди. Шунингдек, жоҳилият аҳлининг Сафар ойи тўғрисида ҳам бидъат-хурофотдан иборат тушунчалари бор эди. Ислом бундай асоссиз эътиқодларни ҳам рад этиб, ой-кунларнинг ҳаммаси Аллоҳ таолоники эканини эълон қилди.\nАллоҳ таоло ўзининг каломида биз уммати Муҳаммадга ширкнинг ҳалокатга элтувчи энг оғир гуноҳ эканлиги борасида ҳазрати Луқмони ҳакимнинг ўғилларига қилган насиҳатларини ибрат қилиб келтиради.\nяъни: “Эсланг, Луқмон ўғлига насиҳат қилиб, деган эди: “Эй, ўғилчам! Аллоҳга ширк келтирмагин! Чунки ширк улкан зулмдир” (Луқмон сураси, 13-оят).\nДемак, оталар фарзандларига дунёни қандай тўплашни эмас, олдин шу насиҳатларни қилиб, уларга тўғри эътиқод ва тушунчаларни ўргатсалар фойдали бўлади. Эътибор берсак Луқмони ҳаким биринчи навбатда ўғилларига ширкдан эҳтиёт бўлишни насиҳат қилдилар. Демак биз ва фарзандларимиз биринчи навбатда ширк амаллардан узоқ туришимиз керак. Чунки ширк энг хатарли, бутун солиҳ амалларни йўққа чиқарадиган, жаҳаннамда инсонни абадий қолдирадиган гуноҳдир.\nҲурматли жамоат! Мавъизанинг давомида мўмин-мусулмонларни кофирга чиқаришнинг оғир гуноҳ эканлиги ҳақида суҳбатлашамиз.\n“Такфир” масаласини чуқурроқ ўрганиб чиқсак, бу иш динимиз асосларини пухта билмасликдан келиб чиққанини билиб оламиз. Такфирчилар қилаётган ишини ҳақ эканлигига мўмин-мусулмонларнинг баъзи шариат аҳкомларини бажармаётгани ва улар айтаётган гапларни айтмаётганини далил қиладилар. Ҳақли савол туғилади, динимизда баъзи шариат аҳкомларини бажармаётганлар кофир бўладими? Йўқ, балки, ундай кишилар осий ва гуноҳкор бўладилар. Чунки имоннинг рукни иккита: қалб билан тасдиқлаш ва тил билан иқрор бўлиш. Демак, мана шу икки рукнни бажарган одам мўмин бўлади ва уни кофир дейишга ҳеч кимнинг ҳаққи йўқ!\nАшъария ақидавий мазҳабида шариат арконларига амал қилишни имон рукнларидан саналсада, бирор амални тарк қилган одамни, модомики фарзни инкор қилмас экан, кофир дейилмайди.\nМотуридия ақийдавий мазҳабимиздаги мўтабар китоблардан саналмиш “Ақидатут-Таҳовия”да шундай дейилади: “Аҳли қиблалардан бирортасини гуноҳи туфайли кофир демаймиз. Модомики, ўша гуноҳни ҳалол ҳисобламаса”. Бу ерда “аҳли қибла”дан мурод, Пайғамбар саллаллоҳу алайҳи васаллам келтирган жами нарсаларга имон келтириб, диннинг асосий рукнларидан бирортасини инкор қилмаганлар кўзда тутилади ва уларни гуноҳи кабира ёки гуноҳ туфайли кофир, деб ҳукм чиқармаймиз.\nБаъзи оят ва ҳадисларда маълум бир гуноҳларни қилганларни кофир деб аталган. Масалан, Қуръони каримда шундай дейилади: “Аллоҳ нозил қилган нарса (оятлар) билан ҳукм қилмаганлар – ана ўшалар кофирлардир” (Моида сураси, 44-оят). Бу оятнинг тақозосига кўра, оятларга мувофиқ ҳукм чиқармаган киши гўё кофир саналади, деб ўйлаш мумкин. Лекин Ибн Аббосдан шу оят хусусида нақл қилинадики, Аллоҳнинг ҳудуди (ҳукмлари)дан бирортасини инкор этмай иқрор ва тасдиқ этган ҳолда уларга мувофиқ ҳукм қилмаса кофир бўлмайди, балки фосиқ (гуноҳкор) бўлади.\nАҳли сунна вал жамоа уламолари гуноҳи кабира қилган мўмин бутунлай миллатдан чиқиб кетадиган кофир бўлмаслигига иттифоқ қилганлар. Чунки куфр иккига бўлинади. Эътиқодий куфр ва амалий куфрга (ёки Исломдан чиқарадиган куфр ва мажозий куфрга). Баъзи бир гуноҳларни оят ва ҳадисларда куфр деб аталиши муболаға тариқасида бўлиб, одамни диндан чиқармайдиган мажозий куфрдир.\nПайғамбаримиз саллаллоҳу алайҳи васаллам: “Ла илаҳа иллаллоҳ” деган кишидан тийилиш (унинг моли, обрўси ва жонига талофат етказмаслик)имоннинг аслидир. Бундай кишини ҳеч бир гуноҳи учун кофир санамаймиз, уни бирор гуноҳ амал сабабли Исломдан чиқармаймиз...”, – дедилар (Имом Абу Довуд ривояти). Яъни, имон калимасини айтиб, зоҳирида мусулмончиликка амал қилиб турган одамни гуноҳи туфайли Ислом динидан чиқармаймиз.\nБировни кофир дейиш осон иш эмас. Чунки бу ишнинг орқасидан келиб чиқадиган ҳукмлар ҳам ўта хатарлидир. Пайғамбаримиз саллаллоҳу алайҳи ва саллам: “Қачон киши ўз биродарига “Эй, кофир” деса, икковларидан бири ўшандай бўлади”, – деганлар (Имом Бухорий ривояти). Яъни, ҳалиги одам кофир бўлмаса, уни кофир деган одамнинг ўзи кофир бўлади. Чунки мусулмонни кофир дейишнинг ҳукми шу. Бировни кофир дейишдан олдин бу гап ўзига қайтиши мумкинлигини ўйлаб қўйиш керак бўлади. Зеро, бизнинг ҳозирги замонамизда мусулмонларни тафриқага бўлиб ташлаш ғарази билан гуноҳ амал қилганларни кофирга чиқариш ҳолатлари бутун ислом оламида рўй бермоқда.\nАллоҳ таоло барчаларимизни ўзи рози бўладиган солиҳ амалларга муваффақ этсин ва Ўзи қайтарган катта-кичик гуноҳлардан паноҳида асрасин. Ўзимиз ва оила аъзоларимизни соғлом эътиқодда ҳаёт кечириб боришимизни насиб айласин! Омин!


Ўзбекистон Америка давлатлари ташкилоти ҳузуридаги доимий кузатувчи мақомини олди — Sof.uz\nЎзбекистон Америка давлатлари ташкилоти ҳузуридаги доимий кузатувчи мақомини олди\n4.11 15:20 45 Жаҳон\nАмерика давлатлари ташкилоти (АДТ) Доимий кенгаши кеча Ўзбекистонга якдил овоз билан доимий кузатувчи мақомини берди, деб хабар бермоқда «Дунё» АА мухбири.\nАДТ Шимолий ва Жанубий Американинг 35 давлатидан ташкил топган. Ўзбекистон Ғарбий ярим шардаги энг узоқ тарихга эга халқаро ташкилотнинг 73-доимий кузатувчиси бўлди.\nЎзбекистоннинг АҚШдаги элчиси Жавлон Ваҳобов АДТ Доимий кенгаши раиси Жошуа Фиажо билан учрашув ўтказди. Тадбирда томонлар минтақавий ва глобал хавфсизликнинг устувор йўналишларида ҳамкорликни кенгайтириш, инсон ҳуқуқлари ва демократик эркинликларни таъминлаш, шунингдек, минтақавий иқтисодий интеграцияни рағбатлантиришдан манфаатдор эканини таъкидлади.\nҚўмитанинг ихтисослаштирилган муассасалари ва аффилланган тузилмалари билан қишлоқ хўжалиги, соғлиқни сақлаш, телекоммуникация, фан-таълим, маданият ва туризм соҳаларидаги ҳамкорлик истиқболлари алоҳида муҳокама қилинди.\nЖошуа Фиажо, шунингдек, Ўзбекистоннинг Лотин Америкаси ва Кариб денгизи мамлакатлари билан, биринчи навбатда, савдо ва сармоя соҳасида ўзаро манфаатли муносабатлар ўрнатиш учун ташкилот платформасидан фойдаланиш истагини қўллаб-қувватлади.\nДипломат Ўзбекистоннинг АДТ фаолиятидаги иштироки ўзаро манфаатли бўлиши, республикага глобал муаммоларни ҳал этиш ва минтақавий ҳамкорликда тажриба алмашиш учун қулай имконият тақдим этишига ишонч билдирди.\nДоимий кенгаш раиси Ўзбекистонни мазкур ташкилот Бош Ассамблеясининг 9-11 ноябрь кунлари бўлиб ўтадиган 51-сессиясида иштирок этишга таклиф қилди.\nАмерика давлатлари ташкилоти 1948 йил Пан-Америка иттифоқи (1889 йилда тузилган) негизида ташкил этилган. АДТ ташкилотга аъзо давлатлар ўртасидаги ҳамкорликни мустаҳкамлаш, уларнинг суверенитети ва ҳудудий яхлитлигини ҳимоя қилиш мақсадларига хизмат қилади. АДТ ҳузуридаги Доимий кузатувчилар институти 1971 йилда ташкил этилган. Ташкилот бош қароргоҳи Вашингтонда жойлашган.


АҚШда дунёнинг энг кўп қидирилаётган жиноятчиларидан бири қўлга олинди\nФҚБ томонидан қидирилаётган энг хавфли жиноятчилардан бири АҚШда қўлга олинди. Бу ҳақида РИА "Новости" хабар берди.\nГап апрель ойида ўзининг ҳомиладор дугонасини ўлдирган Филип Патрик Поликарпио ҳақида кетмоқда. Лос-Анжелесдан қочиб кетганидан бери ФҚБ унинг номини энг кўп қидирилаётган ўн нафар жиноятчи қаторига қўшиб қўйганди.\nФҚБ расмий вакили Лора Аймиллернинг берган маълумотига кўра, Поликарпиони ўтган якшанба куни Сан-Диегода Мексика орқали АҚШга ўтаётганида қўлга олишган.\nAssociated Press ахборот агентлиги ўз навбатида Поликарпионинг ўз "жиноят тарихи"га эга эканлигини аниқлаган. 2001 йилда у ўқ узувчи қурол билан зўравонлик ишлатишда айбланган, аммо охир-оқибат афв этилган.


ЎзА - Инсон капиталини ривожлантиришдаги узилишлар\n12.07.2018 04:35 Чоп этиш версияси\nҲукумат иқтисодий ўсишни таъминлашга интилар экан физик капитал – муҳташам кўприклар, янги йўллар, замонавий аэропортлар ва бошқа инфратузилмаларни барпо этишга инвестиция киритишга эътиборни қаратади.\nОдатда, улар аҳоли саломатлиги, билим ва кўникмалари, тажриба ва турмуш тарзини ўзида мужассам этган инсон капиталига инвестиция киритишдан унчалик манфаатдор эмас. Бу катта хато, негаки, инсон капиталига инвестиция киритишга нисбатан бепарволик мамлакат рақобатбардошлилигини кескин пасайтириб юбориши мумкин. Зеро, мамлакат иқтисодий жиҳатдан тараққий этиши учун истеъдодли одамларни тарбиялаш талаб этилади.\nТадқиқотлар ҳар бир қўшимча таълим йили инсон даромадини ўртача 10 фоизга оширишини кўрсатди. Бунда таълим сифати ҳам муҳим. Мисол учун, АҚШдаги бошланғич мактабнинг алоҳида синфида малакаси паст ўқитувчини ўрта даражадаги мутахассисга алмаштириш ўқувчиларга бутун умри давомида 250 минг долларгача умумий даромад олиш имконини беради.\n2017 йилда Либерияда наркотиклар савдоси билан шуғулланувчилар, ўғрилар ва жиноятга мойил бошқа эркаклар когнитив-ахлоқий терапияга йўналтирилиши бўйича тадқиқот ўтказилган. Бу уларга ўз ҳиссий ҳолатини англаб етиш, ўзини идора этишни яхшилаш ва мураккаб вазиятларда тўғри йўл тутиш каби кўникмаларни шакллантиришни кўзда тутган. Унчалик кўп харажат талаб этмаган дастур ушбу инсонларнинг жиноят оламига қайтиши эҳтимолини сезиларли даражада қисқартирди.\nИнсон капитали шахснинг жамият ҳаётида иштирок этиши билан боғлиқ. 1970 йилларнинг ўрталарида Нигерияда умумий бошланғич таълим жорий этилиб, болаларнинг катта қисми бошланғич мактабларга қамраб олинди. Бир неча йил ўтиб, бу йигит ва қизлар янгиликлар билан қизиқиш, тенгқурлари билан сиёсат ҳақида суҳбат қуриш, палата йиғилишлари ва сайловларда иштирок этишни бошлади.\nМасалан, Ҳиндистон ҳукуматининг ҳисоб-китобларига қараганда, мамлакатда 21 миллионга яқин ана шундай “исталмаган қизлар” мавжуд. Бу қизалоқлар ҳам саломатлик, ҳам таълим нуқтаи назаридан ота-онасидан камроқ эътибор кўради.\nЎзлигини намоён қилиш муаммоси ҳамма жойда мураккаб. Бутун дунёда ҳаддан ташқари кўп болалар ўқишни билмайди, чунки уларнинг ўқитувчилари етарли даражада билимга эга эмас. “Хизматлар кўрсатиш даражалари” ушбу муаммонинг туб моҳиятини очиб берган ташаббус бўлди. У Жаҳон банки гуруҳи томонидан Африка иқтисодий тадқиқотлар консорциуми билан ҳамкорликда Африканинг Саҳрои Кабирдан жанубда жойлашган мамлакатларидаги маълумотларни тўплаш мақсадида илгари сурилган эди.\nМазкур давлатларнинг соғлиқни сақлаш соҳасида ишлаётган тиббиёт ходимлари фақат 53 фоиз ҳолатда безгак, диарея, зотилжам, сил ва диабет сингари касалликларга тўғри ташхис қўя олган.\nДарвоқе, ижобий мисоллар ҳам бор. Марказий ҳокимият, маҳаллий органлар ва хизмат кўрсатувчиларнинг мақсадлари муштарак келса, мамлакатлар инсон капиталини яхшилаш борасида катта муваффақиятларни қўлга киритиши мумкин. 2004 йилда Аргентинада Жаҳон банки гуруҳи кўмагида амалга оширилган “Plan Nacer” дастури ана шундай ижобий самара келтирган эди.\nДастур тиббий суғуртага эга бўлмаган оилаларга уни олишда ёрдамлашишни кўзда тутган эди. Унга мувофиқ, маблағлар ҳудудларга провинциядаги оналик ва болаликни муҳофаза қилиш хизматларининг қамрови ҳамда сифатини белгиловчи кўрсаткичлар, шунингдек, ушбу хизматларни яхшилашга туртки бўлувчи ёндашувлар асосида тақсимланди. “Plan Nacer” лойиҳаси бўйича моддий ёрдам олган провинцияларда чақалоқ дунёга келганида вазни меъёрдан паст бўлиши эҳтимоли 19 фоизга камайди.\nЎша пайтларда хизмат кўрсатиш индикаторлари асосида сўров натижалари чоп этилди. У ўқитувчиларнинг камчилиги ва ўқувчиларнинг дарс қолдирмаслигини кўрсатди. Шундан сўнг рўй берган ижтимоий акс-садо Танзания ҳукумати томонидан ўқитишнинг паст даражаси муаммоларини ҳал қилишга қаратилган “Ҳозироқ юқори натижалар” дастури жорий қилинишига олиб келди.\nКўплаб ривожланаётган мамлакатларда ёшларнинг соғлиғини мустаҳкамлаш борасида катта ишлар амалга оширилиши керак. Бенин, Буркина-Фасо ва Кот-д'Ивуарда бугун туғилган болаларнинг 10 фоизи ўзининг бешинчи туғилган кунини ҳеч қачон кўрмайди.\nБиз 150 дан зиёд мамлакатни қамраб олувчи бир неча йирик тест дастурлари натижаларини PISA баҳолари билан қиёслаш мақсадида мувофиқлаштирдик. Маълумотлар базаси таълим соҳасида улкан муаммолар борлигини кўрсатди: ривожланаётган мамлакатларда ўқувчиларнинг қарийб 50 фоизи “профессионалликнинг энг паст даражаси” деб аталадиган муаммога дуч келади.\nМасалан, Миср ва Индонезия сўнгги йилларда энергетик субсидияларини кескин камайтирди ва ушбу ресурсларни ижтимоий ҳимоя ва соғлиқни сақлаш тизимларини ривожлантиришга қайта йўналтирди.\nБошқа айрим мамлакатларда рақобатлашувчи томонларнинг манфаатлари ҳал қилувчи аҳамиятга эга бўлади. Чилининг таълим соҳасини ислоҳ қилиш борасидаги кўп йиллик тажрибаси асосий мақсадлардан бири: бутун эътиборни таълим ҳамма учун қоидасига қаратиш йўлида сиёсий коалициялар тузишнинг муҳимлигини кўрсатди.\n1949 йилда Жаҳон банки президенти Жон МакКлой шундай ёзган эди: “Тараққиёт – бу тахтага чизиш, сўнгра сеҳрли таёқча ва доллар билан ҳаётга жорий қилиш мумкин бўлган нарса эмас”.


Танзила Норбоева: «Бу йил оғир келди» - Zamin.uz\nБугун, 5 сентябрь куни Олий Мажлис Сенати Кенгашининг Сирдарё вилоятида сайёр мажлиси бўлиб ўтди.\nПарламент юқори палатаси раиси Танзила Норбоева ўз нутқида мамлакатимизда амалга оширилаётган ислоҳотлар ҳамда «Сардоба» сув омборидаги техноген фалокат оқибатларини бартараф этиш борасида олиб борилаётган чора-тадбирларга урғу берди.\n– Албатта, ислоҳотлар ўз-ўзидан бўлаётгани йўқ, улкан ютуқларга осонлик билан эришилмаяпти, – деди Сенат раиси Т.Норбоева. – Айниқса, бу йил оғир келди. Бутун жаҳонда кузатилгани каби мамлакатимизда ҳам пандемия ва унинг ортидан келган глобал иқтисодий инқироз ташвишларга сабаб бўлди.\nБунинг баробарида, «Сардоба» сув омборида юз берган ҳалокат ва унинг оқибатлари нафақат сирдарёликлар, балки бутун халқимизни ташвишга солди. Албатта, ушбу фавқулодда ва техноген ҳолатлар оқибатларини бартараф этиш ва келгусида уларнинг олдини олиш бўйича давлат раҳбари ва ҳукумат даражасида барча зарур чоралар тезкорлик ва қатъиятлик билан амалга оширилмоқда. Айниқса, жабрланган оилаларни қўллаб-қувватлаш ишлари умумхалқ ҳаракати тусини олди. Бу борада «Сардобага ёрдам» акцияси ҳам халқимизни янада жипслаштирди.\nТаъкидлаш жоизки, давлатимиз раҳбари томонидан бу борадаги вазифалар ижроси назоратга олинган. Албатта, «Сардоба сув омбори»да юзага келган ҳолат сабаблари, керак бўлса, сабабчилари аниқланади ва қонуний баҳо берилади. Бунга ҳеч қандай шубҳа бўлмаслиги керак. Бироқ ҳаёт давом этмоқда, ҳозир жабрланган аҳолини қўллаб-қувватлаш, одамларни рози қилишга кўпроқ эътибор қаратиш зарур.\nСенат ҳудудлар палатаси сифатида келиб тушаётган кўплаб мурожаатлар, олиб борилган ўрганиш ва таҳлиллар бу борада эътибор қаратиш лозим бўлган қатор муаммоларга бефарқ қарай олмайди. Шу нуқтаи назардан, Сенат томонидан ишчи гуруҳ тузилиб, «Сардоба сув омбори» тўғонида юзага келган техноген ҳодиса оқибатларини бартараф этиш бўйича амалга оширилаётган ишлар ҳолати ўрганилди. Одамлар билан бевосита мулоқот қилиш асносида қатор муаммолар аниқланди. Уларнинг кўплари жойида ҳал этилди.\nХусусан, Ишчи гуруҳ саъй-ҳаракатлари билан ҳудудда амалга оширилаётган ишлар учун ажратилган маблағлар ундириб берилди. “Замин” янгиликларини “Twitter”да кузатиб боринг


Шу кунларда кўп инсонлар Аллоҳ субҳанаҳу ва таолонинг бандларига бўлган раҳмати кўриниши ва насибаси ҳақида сўрашади. Афтидан, уларнинг бу суриштиришларидан танқиднинг ҳиди келаётгандек ёки биз кўп марта эшитган ва ўқиган илоҳий раҳмат кўринишини учратмай бу қиш ҳам ўтаётганини кўриб, Аллоҳ субҳанаҳу ва таолони беҳад чексиз раҳматга эга сифат билан тасвирлашдан ажабланиш маънолари сезилаётгандек бўлади.\nМен ўша сўраб-суриштирувчиларнинг сўроқ саволларидан хайратга тушаман, улар Аллоҳ ҳар йили ўргатиб қўйган ёмғирлар мисолидаги бандаларига ёғдирадиган Аллоҳнинг раҳмати ҳақида сўраб муҳокама қиладилар. Кейин инсонлар бир-бирига бўлган меҳрибончиликлари ҳақида бирор нарса дейишмайди.\nБир муҳит ёки шароитда яшаб туриб, улар ўнгу сўллари ва олдиларига ёки орқаларига бурилиб қарасалар меҳрибонлик маъносини таниб бўлмайдиган даражада ўзгартириб юборган одамлар жамоасини кўрар эдилар. Фақат Аллоҳ субҳанаҳу ва таоло раҳим қилган озчилик одамлардагина меҳрибонлик муносабатини учратардилар.\nАллоҳ уларни ўргатиб қўйган ёмғирлар кўринишидаги Аллоҳ азза ва жалланинг раҳматини нима учун тўхтаб қолганини суриштирадилар-у, лекин Расулуллоҳ соллаллоҳу алайҳи васаллам айтган Аллоҳнинг бандаларига бўлган раҳмати ва инсонлардаги меҳрибонликларига боғлиқ бўлган раҳмат тўғрисида суриштирмайдилар.\n“Раҳим қилмаган кишига Раҳим қилинмас”.\nМана шу ҳолат уларни таажжубланишларига, сўроқ-савол қилишларига балки инкор қилишларига ундайди.\nАгар мусулмонлар умумий кўринишларида ҳамдард ва меҳрибон бўлганларида эди, иш эсанкираш ёки таажжубланишга ундамас эди.\nЛекин воқелик бу тасаввурнинг тескарисидир. Балки ҳар биримиз кўриб турган умумий воқеликда қайерга қандай қарамайлик, одамлар ўзлари мусулмон бўлишларига қарамай, бир-бирига нисбатан салбий муносабатдалар. Меҳрибонлик кўринишларини фақат у ер бу ердаги тирқишларда жуда оз қолганини кўрасиз.\nБойлик жуда кўп, лекин бу бойлик эгалари ўзлари ва Аллоҳ субҳанаҳу ва таолонинг насиҳатлари ўртасидаги тўғриликни четга суриб қўйдилар.\nУлар меҳрибон ва ҳамдард бўлишга ҳамда бойликларини Аллоҳ азза ва жалла таклиф этган меҳрибонлик йўлида унга шукр ва ҳамд айтиш учун ишлатишларига буюрилган эдилар.\nАксинча, бу ўринда чексиз хашамат ва ўз соҳибини Аллоҳ таолога бўлган итоатли бандалик чегарасидан хатарли туғён даражасига чиқарадиган манманлик пайдо бўлди.\nБу жойда Аллоҳ азза ва жалла берган неъматга бир қанча одамларни маст бўлаётган воқелиги кўринади. Улар Аллоҳ азза ва жалла ишониб топширган ушбу неъматлардан кибр, туғён ва манманлик даражасида фойдаланадилар. Биз бунга жуда кўп мисолларни анчадан бери тавсифлаб уни эслатиб келяпмиз. Таажжубланиш нимаси, ваҳолангки ,Расулуллоҳнинг: “Раҳим қилмаган кишига раҳим қилинмас”, деган сўзларида Аллоҳ бандаларининг ишида қандай йўл тутишини эслатиб қўйган.\nШундай тарбия кўринишларидан кейин Аллоҳ азза ва жалланинг бандаларига ўз раҳматини тўла намойиш этишига нима учун ажабланиш керак? Одоб ва тарбия қамчисини улар олдида силкитиб туришидан нима учун хайрон бўлиш керак?\nМана шу оламлар Раббисининг бандалари ишида кўрсатиб берган йўлидир. Шу билан бирга Аллоҳ азза ва жалла доимо Раҳмон ва Раҳимдир. У доимо ўз бандаларига саховатли ва мурувватли зотдир.\nБандаларини уйғотиб тарбия бериш учун ҳамда адашганларидан кейин тўғри йўлга чақириш учун улардан гохида ёрдамини тўхтатиб туради.\nАллоҳнинг раҳмати ва ундаги насибасини суриштираётган кишига ҳайрон бўламан. Қандай қилиб еру осмон орасида тўлиб тошган Аллоҳнинг раҳматини кўрмайди?\nЎз жисминг ва офиятингдаги Аллоҳ азза ва жалла берган раҳматни кўрмайсанми?\nСенинг оёғинг тагига ерни текис тўшаб қўйган ва ҳар лаҳзада ҳаётингни янгиланиб туриши учун келиб-кетиб турувчи шабадаларни бўйсундириб қўйган Аллоҳ азза ва жалланинг раҳматини кўрмаяпсанми?\nАтрофингдаги бу дунёнинг борлиқларини ва сенга бўйсундириб қўйган нарсаларидаги Аллоҳ субҳанаҳу ва таолонинг раҳмат кўринишларини кўрмайсанми?\nСени ерга юттириб юбормаган ва ерни тўхтовсиз зилзила бўлишига амр қилмаган ҳамда атрофингдаги дунёни ҳалок қилувчи микроб бактериялар билан тўлдириб ташламаган Аллоҳ субҳанаҳу ва таолонинг сенга берган раҳматига қарамайсанми?\nАллоҳ хоҳласа сени шу нарсалар билан ҳалок қилиши мумкин эди.\nСени уйғотиш учун ва Аллоҳ азза ва жалланинг буйруқларига қарашинг учун олдингда тарбия қамчисини силкитиб туришни хоҳласа-ю, сен афсусланиб Аллоҳ таоло раҳматининг насибасини суриштирасанми?!\nҲой одамлар! Агар биз ўз ҳолимизга қайтсак, нафсимизни Расулуллоҳ соллаллоҳу васаллам ҳадисларида мисол қилиб келтирган мўминлик сифатидан жуда узоқлашиб кетганини кўрамиз.\n“Мўминлар бир тана мисолидирки, унинг бир аъзоси шикастланса бошқа аъзолари ҳам шиддату бедорликда у билан бирга бўлади”.\nУшбу сўзга назар солиб кейин яна мусулмонларни воқеликларига қайтиб кўрсанг, уларни Расулуллоҳ соллаллоҳу алайҳи васаллам айтган сўзларига зид юрганларини топасан. Чунки улар ушбу сўздан оддийгина ўнгу сўлга бурилиб кетдилар. Йўқ, балки улар Аллоҳ азза ва жалла буюрган нарсага тескари юрганларини кўрасан.\nТурли тантаналарда ёзиладиган зиёфат базмларни кўринглар. Бу неъматларни натижасига қараб ўйлаб кўринглар. Аллоҳ субҳанаҳу ва таолонинг неъматларини тановулига киришаётганларга қаранглар. Агар Аллоҳ азза ва жалла хоҳласа бу неъматлардан уларни бир зумда махрум қилиб қўяди.\nУларга қаранг, яъни уларнинг кўпчилигида Аллоҳнинг неъматлари билан муомала қилишда манманлик, жирканиш ва туғёнларни учратасиз.\nКеча айтган эдим, яна эслатиб ўтаман: ўша кўпчилик одамлар таомга қандай муносабатда бўлмоқда? Олдидаги табоқларга турли емишлар қўйилади. Улар еб турганларидан кейин ҳам у дастурхонда бу шаҳардаги тўлиб тошган оччиққан кишиларнинг қорни тўядиган даражадаги таомлар ортиб қолади.\nКейин ушбу ортиб қолган таомлар устига пўчоқ ва қоғозларни (ишлатилган салфетка) солиб, уни борадиган жойи сизлар билганингиздек, очиққанлар ҳам ейишга жирканадиган кайфиятда ахлат қутисига ташланади.\nБу ҳолатни кўрмаяпсизми, эй биродарлар?\nБу ишни бошловчилар ўзларини ислом билан безаб кўрсатадилар. Улар бу тантаналарни бундай кўринишда ўтказишларининг сабаби, улар ўзларини Аллоҳ таоло эҳтиром қилган бойлармиз, деб тасаввур қиладилар. Хўп, Аллоҳ уларга эҳтиром қилган бўлса, нима учун улар бир-бирининг олдида Аллоҳ бергани билан фахрланмайди, мақтанмайди? Нима учун буни аҳамиятли деб ҳисобламайди? Нима учун ўзларидаги қолган неъматларни четга суриб оёқлари билан тепиб ташламайди?\nБу сиз билган кўринишдир. Бу одамларда бўлиб ўтаётган воқеликдир. Яна қайтариб айтаман аксар одамларнинг амалдаги воқеликлари…\nАллоҳ азза ва жалла айтади: “Ва сизлардан фақат зулм қилганларнинг ўзигагина етмайдиган фитнадан сақланинг”, (Анфол,25).\nШундан кейин ҳам Аллоҳ азза ва жалланинг тарбия қамчисини силкитиб туриши ажойиб ғайриоддий нарсами?\nЛекин мен айтаман:\nАгар Аллоҳ ўз ёрдамини тўхтатиб қўйса, бойлик маст қилган ўша кишилар қаёққа боради? Тилла ва қоғозлари нима қила олади? Агар Аллоҳ субҳанаҳу ва таоло уларни дард билан бир луқма таом ёки бир ҳўплам сув ичишдан тўсиб қўйса уларнинг хазина ва сандиқлари нима фойда бера олади? У ер бу ердаги банкларга топширган пул чеклари нимага ярайди?\nАгар Аллоҳ ерга амр қилиб ундаги ўсимликларни қуритиб қўйса ҳозирда қимматбоҳо қоғоз деб аталаётган бойликлар менга нима фойда беради? Аллоҳ осмонга амр этиб, мендан ўз ёрдамини тўхтатса? Чорва молларининг сутлари қуриса? Олтинни нима қиламан? Бойликни нима қиламан? Бир ҳўплам сувни қайдан топаман? Бир луқма таомни қайдан излайман?\nКим бирор кун Аллоҳнинг ушбу сўзи олдида тўхталиб уни ўйлаб мулоҳаза қилган?\n“Сен: «Айтинглар-чи, агар сувларингиз ерга сингиб кетса, сизларга ким осонгина топиладиган сувни келтиради?» деб айт“ (Мулк, 30).\nАллоҳнинг неъматлари билан эҳтиромга эга бўлган инсон бандалик либосини кийиши ҳамда Аллоҳни уйларини доимо маҳкам тутиб Аллоҳ субҳанаҳу ва таолодан ҳижолатдан уялиб қалби эзилиб кетиши унинг учун энг муносиб ишдир. Ҳа шундай.\nБиз Аллоҳнинг раҳматини суриштирамиз. Биз бугунги кечага кириб келамиз, лекин билмаймизки, оқибат-натижаси нима бўлади?\nУнинг натижаси Аллоҳ билан янгитдан ярашиб унга ҳамд айтган ҳолимизда уйғонсак кейин Аллоҳ осмонга амр қилиб ўз ёмғирини ёғдириб биздан ғамни кетгазадими? Ёки ёвузликда ҳаддан ошиб ёмонларга қўшилиб оёқ ости қиламизми? Ёки ажойиб бир ғалати номаълум йўналишдаги одамдек тураверамизми?\nАгар мусулмонлар орасида озчилик тавба қилиб Аллоҳдан ўтиниб сўрасалар эди. Лекин кўпчиликнинг воқелиги нима бўлмоқда.\nКошки одамлар уйғонсалар, кошки ўша одамлар тавба қилсалар эди.\nШу билан бирга, мен огоҳлантирган вақтимда кўпинча сизлардан айрим кишилар, унинг ўрнини босувчи нарсалар тўғрисида сўрайди. Ўрнини босувчи нарсалар нима? Ўрнини босувчи нарсалар масжидларимизни бошқа тантаналар билан тўлдирамиз деб айтадиганлардан эмасман. Мен бу иш бидъатдир деб айтадиган кишиларданман. Биз бидъатдан огоҳлантирувчи кишилармиз.\nБарчамиз ўз уйида ўтириб яратгувчи Раббисига истиғфор айтиши ҳамда Аллоҳ субҳанаҳу ва таолога ялиниб-ёлвориши кифоя қилади. Аллоҳдан адолатсизлик қилувчиларга, яхшию ёмонларга ва барча бандаларига раҳм қилишини сўрашимиз ҳамда бехосдан келувчи ҳалокатли йўналишдан узоқ бўлишимиз етарли бўлади. Ҳамма мусулмонлар яшагани каби ҳар бир одам ўз аҳли аёли, болалари ва дўстлари билан ўз уйида яшаса – ана шу Аллоҳ таоло буюрган ишдир…\nМусулмонлар бу ўйин-кулгилардан ва ҳалокатга олиб борувчи ахлоқсизликлардан узоқ бўлиб Аллоҳ азза ва жалланинг йўлида юришга фақат илгари мусулмонлар учратмаган кўринишларни қабул қиладиган нарсани қилганида куч топа оладиларми? Йўқ ундай эмас, унинг ҳеч ҳожати йўқ.\nБўлаётган ишлар мусулмон жамоаларда бўлмоқда. Мусулмонлар жамоаси деганимда, ҳар ишнинг бошида турган беками кўст яшовчи бойлар биринчи ўринда шу ишни қилаётганини билдирмоқчи эдим. Кошки мен уларни масжидларда ва илм дарсларида учратсам эди. Бир куни ундайларга: “Кошки мен сизларни илмий дарсларимда хафтада бир соат кўриб турсам эди”, деб айтганимда улар ўзларида жирканишни ҳис этиб, шовқин сола бошладилар, жунбушга келиб ҳаяжонга тушдилар.\nБизнинг ишларимиз шу даражага бориб етгани жуда ажабланарли: Йўлда Аллоҳдан узоқлашиб таназзулга юз тутдик. Ҳаётда юз берадиган мушкулликлар қоронғулигида дунёнинг ўйинлари ботқоғига пастлаб шўнғидик.\nКейин биз гўзал эслатмалар билан насиҳат қилувчиларни ҳам қийнаб уларни танг аҳволга солдик.\nМана шу бизнинг воқелигимиз.\nМен бир неча йилдан буён ўша бойларга қилаётган ишларини эслатганимда дарғазаб бўлиб шовқин қилдилар.\nУлардан бирортаси ушбу кечада толиби илмга айланиб илм ўрганиш учун мурожаат қилиб китобини олса, бир икки соат фиқҳ, ақоид, тафсир ёки ҳадис илмини ўрганиш учун вақт ажратса, кейин эртаси куни ўз жойидаги тижорат ёки хизмат ишига борса эди. Шунда Аллоҳнинг раҳмати узилмас эди. Ана шунда барака орқага кетмас эди.\nЛекин иш сизлар билиб турган ушбу холга етиб дунёйимизнинг маҳбусига айландик. Биз билан Аллоҳ ўртасидаги алоқа йўлларини узиб ташладик. Натижада ишлар мана шу аҳволга етиб келди. Шунга қарамай, Аллоҳ бизнинг қилмишимиздек муомалани бизларга қилмайди. Аллоҳ мўминларга раҳимлидир. Аллоҳ биров сўрамаса ҳам нарсаларни кўплаб ато қилувчи зотдир. Аллоҳ кечиримлидир.\nАллоҳ азза ва жалла ана шундай кўринишда бизларни эслатиб туришни хоҳлайди.\nМуҳаммад Саъид Рамазон ал-Бутий роҳматуллоҳи алайҳ\n“Эшонгузар” жоме масжиди имом-хатиби Абдуллоҳ Ғуломов таржимаси.\nДругие материалы в этой категории: « Экин экувчининг одоби\tНафл намози: Истихора намози »


Айблов 2018 йилда Калифорния штатида бошланган суд жараёни доирасида эълон қилинди. Ўшанда адлия вазирлиги ҳакерлардан бирига 2014 йилда Американинг Sony Pictures кинокомпанияси серверларини бузиш айбловини эълон қилганди.\nАҚШ адлия вазирлиги шимолий кореялик уч ҳакерга нисбатан киберҳужум орқали 1,3 млрд доллардан ортиқ маблағни ўғирлаш айбловини эълон қилди. Бу ҳақда АҚШ адлия вазирининг ёрдамчиси Жон Демерс маълум қилди.\n2014 йил ноябрда ҳакерлар Sony Pictures серверларига киберҳужум уюштирган ва махфий маълумотларни ўғирлаган: интернетга ҳали прокатга чиқмаган фильмлар, Жеймс Бонд ҳақидаги янги фильм сценарийси ҳамда компания раҳбариятининг шахсий ёзишмалари жойланган.\nБундан ташқари, ҳакерлар КХДР раҳбари Ким Чен Инга қарши фитна тўғрисидаги "Интервью" (The Interview, 2014) фильми намойиши вақтида терактлар содир этилиши мумкинлиги тўғрисида таҳдидли хабар қолдиришган.


давом этаётган Осиё ўйинларида таэквондо баҳсларида ҳамюртимиз Никита Рафалович финалга йўл олгани ҳақида хабар берган эдик. Ҳозиргина ...\nдавом этаётган Осиё ўйинларида таэквондо баҳсларида ҳамюртимиз Никита Рафалович финалга йўл олди. Никита ярим финалда иорданиялик Солиҳ ... финалда афғонистонлик Рамеш Ҳусайнини 11:0 ҳисобида мағлуб этганди. Никита Рафалович финалда Жанубий Корея терма жамоаси аъзоси Хва Жун Лига ...\nТаэквондо. Икки спортчимиз Осиё чемпиони бўлди\nжами саккизта қўлга киритди. Қитъа биринчилигида ҳамюртларимиздан Никита Рафалович (-74кг.) ва Нигора Турсунқулова (-67кг.) олтин медалларга ...


Тариф-1: Қорамол Тариф-1: Қорамол - Qurbonlik\nҚорамол (буқа) қурбонлик қилиш. Динимизда битта қорамолни етти киши қурбонлик қилишига рухсат бор. (ёки ўн бош қорамолнинг 70 киши номидан қурбонлик қилиниши жоиздир). Бу тарифда етти киши ҳисобидан бир қорамол қурбонлик қилинади.\nҚурбонлик қорамолингиз Хайит байрамининг биринчи кунида мусулмон қассоблар томонидан тоза-покиза қушхонада сўйилиб, музлатгичларда кун давомида тиндирилади (гўштдаги зарарли хусусиятларни йўқотиш ва пакетларда хидланиб қолмаслиги учун). Байрамнинг иккинчи ва учинчи кунлари мол гўшти тенг ҳиссаларга тақсим қилиниб, қоғоз қутиларга қадоқланиб, эгаларига етказилади.\nҚурбонлик учун ўртача 250 килограммли буқалар олинади. Бир хиссадорга тахминан 35кг гўшт тўғри келади.\nБир ҳисса нархи 3,000,000 (уч миллион) сўм. Бу нарх мол танлаб сотиб олиш, сўйиш, музлатгичларга олиб келиб тиндириш, гўштни тенг хиссаларга ажратиб парчалаш, қоғоз қутиларга қадоқлаш ва етказиб бериш ишларини ўз ичига олади.\nТаҳминий вазн 36 кг\nБуюртма нархи 3,000,000 сўм


Оилавий муносабатлар (38): Нақадар гўзал насиҳатлар (2)\nBy Камолиддин Иноятуллоҳ on 06/05/2021 БАХТЛИ ОИЛА МАҚОЛАЛАР Оилавий муносабатлар\nЭнг муҳим нуқталардан бири: ота-она фарзандлар ҳаққига кўп дуо қилишлари, уларни тўғри йўлда юришга ва солиҳ амаллар қилишга тавфиқ беришини сўраб Аллоҳга илтижолар қилишлари керак.\nСолиҳ кишилар ана шундай йўл тутган эдилар. Улар Аллоҳга дуо қилиб дейдилар: “Мен учун зурриётимни ҳам ислоҳ қил” (Аҳқоф, 15).\nЯна улар Аллоҳ таолога дуо қилиб сўрайдилар: “Эй Раббимиз, бизга жуфтларимиз ва зурриётларимиздан кўзимизни қувнатадиган ва бизга шодлик бахш этадиган ҳолатларни ато эт” (Фурқон, 74).\nПайғамбар саллаллоҳу алайҳи ва саллам бундай дуо қилган эдилар: “Парвардигоро, хонадон аҳлимдан ҳар қандай озор ва ёмонликни узоқ қил ва қалбларини ғоят даражада покла”.\nОта-она худди Пайғамбар алайҳиссалом қилганларидек ўғил-қизларига паноҳ тилашлари керак. Абдуллоҳ ибн Аббос разияллоҳу анҳумо айтади: Расулуллоҳ саллаллоҳу алайҳи ва саллам Ҳасан ва Ҳусайнга паноҳ тилаб айтардилар: “Бобонгиз Иброҳим алайҳиссалом Исмоил ва Исҳоққа паноҳ тилаб бундай дердилар: “Аллоҳнинг мукаммал калималари билан ҳар бир шайтондан, зарарли ҳашаротдан ва ёмон кўз тегишидан сизларга паноҳ тилайман”.\nКўпчилик инсонлар унутган ва амал қилмай қўйган бир суннатни эслатиб ўтмоқчиман. Имом Бухорий ва Муслим ривоят қилган ҳадисда келган. Жобир ибн Абдуллоҳ разияллоҳу анҳу айтади: Расулуллоҳ салаллоҳу алайҳи ва саллам дедилар: “Қоронғи тушса, болаларингизни уйда ушлаб туринг, ташқарига чиқарманг. Чунки бу пайтда шайтонлар тарқалган бўлади. Бу вақтдан бирон соат ўтгач уларни ўз ҳолига қўяверинг. Ётишдан олдин Аллоҳнинг исмини зикр қилиб эшикларни беркитинг. Чунки шайтон берк эшикни очолмайди. Аллоҳнинг исмини зикр қилиб сув идишлар оғзини ёпинг. Аллоҳнинг исмини зикр қилиб бошқа идишлар устини ҳам бирон нарса билан бўлса–да ёпинг ва чироқларингизни ўчиринг”.\nБолангиз гоҳида озиб-тўзиб кетганини кўрасиз, дўхтирга олиб борсангиз текшириб кўриб ҳеч қандай касал топмайди. Боланинг касали бошқа тарафда, касалнинг тури бошқача бўлади. Яъни унга кўз теккан бўлади. Гоҳо ҳасадчининг кўзи боланинг озиб кетишига сабаб бўлади. Бу ҳақда Набий алайҳиссаломдан ҳадис ворид бўлган. У зот саллаллоҳу алайҳи ва саллам Жаъфарнинг уйига борганларида унинг фарзандлари озиб, нимжон бўлиб қолганини кўрадилар. Уларнинг онаси Асмо бинти Умаййисдан: “Амакиваччамнинг болаларини жуда ҳам озиб, нимжон бўлиб қолишганини кўряпман. Шу қадар муҳтожмилар?” деб сўраганларида Асмо: “Йўқ, муҳтожликдан эмас. Уларга кўз тез тегади”, деди. Пайғамбар саллаллоҳу алайҳи ва саллам: “Уларга дам сол”, дедилар. Асмо айтади: “Мен ўзим билган руқяларни айтиб берган эдим, Расулуллоҳ саллаллоҳу алайҳи ва салам: “Уларга дам сол”, дедилар”.\nОта-она фарзандлари орасида адолат қилишлари лозим. Бирига бериб бирига бермаслик ака-укалар, опа-сингиллар ичида бир-бирига нисбатан адоват урчишига, ҳасад ва нафратга сабаб бўлади.\nНўъмон ибн Башир разияллоҳу анҳу айтади: “Отам менга бир қулни ҳадя қилиб берган эди, онам Амра бинти Равоҳа: “Бу ҳадяга Расулуллоҳ саллаллоҳу алайҳи ва салламни гувоҳ қилмасангиз рози бўлмайман”, деди. Шундан сўнг отам Расулуллоҳ саллаллоҳу алайҳи ва салламнинг олдиларига бориб: “Эй Расулуллоҳ, мен Амра бинти Равоҳадан бўлган ўғлимга бир ҳадя берган эдим. Шунга сизни гувоҳ қилишимни талаб қилиб туриб олди”, деди. Набий саллаллоҳу алайҳи ва саллам: “Худди шундай ҳадяни бошқа фарзандларингга ҳам бердингми?” деб сўрадилар. Отам: “Йўқ”, деди. Расулуллоҳ саллаллоҳу алайҳи ва саллам: “Аллоҳдан қўрқинглар. Фарзандларингиз ўртасида адолат қилинглар”, дедилар. Отам ҳадясини қайтариб олди”.\nТўғри, муҳаббат Аллоҳнинг қўлида, ёлғиз Аллоҳ молик. Кимнинг қалбига кимга нисбатан муҳаббат солади, бу Аллоҳнинг иродаси. Гоҳида ота ё она бир боласини бошқаларидан кўра ортиқроқ яхши кўриши бу унинг айби эмас. Юсуф алайҳиссаломнинг ота бир оғалари бир-бирларига бундай деган эдилар: “Юсуф ва унинг туғишган иниси отамизга биздан кўра суюклидир. У иккаласини биздан ортиқ кўради. Ҳолбуки, биз кўпчиликмиз” (Юсуф, 8).\nЛекин ота-она ҳикмат билан иш юритишлари, фарзандларнинг сиқилишига, уларнинг орасига адоват оралашига йўл қўймасликлари, дилдагини яширишлари лозим бўлади.\nОилада риоя қилиниши керак бўлган одобларни Аллоҳ таоло жорий қилди. Ҳар бир ота-она бу одобларни ўз оиласида татбиқ этиши, фарзандларига таълим бериши матлубдир. Аллоҳ таоло айтади: “Эй иймон келтирганлар, қулларингиз, чўриларингиз ва балоғат ёшига етмаган озод болаларингизни қуйидаги уч вақтда ҳузурингизга киришда сизлардан изн сўрашга буюринглар: Биринчиси бомдод намозидан илгари; чунки бу уйқу либосларини ечиб, одатий либосларни кийиш пайтидир. Иккинчиси туш пайтида қайлула (кундузги уйқу) учун кийимларни ечиш вақти. Учинчиси хуфтон намозидан сўнг; чунки у ухлаш пайтидир. Бу уч вақт кўпинча авратларингиз очиқ-сочиқ бўладиган вақтлардир. Аммо бундан бошқа пайтларда ҳузурингизга киришга эҳтиёжлари бўлгани учун изнсиз кирсалар, уларга ҳам, сизларга ҳам гуноҳ йўқ. Чунки улар хизмат учун ҳузурингизга кириб-чиқиб турадилар. Хусусан, ҳожат юзасидан бир-бирингизнинг олдингизга кириб-чиқиб туришингиз одатий ҳолдир. Аллоҳ таоло изн сўраш ҳукмларини сизларга баён қилиб бергани каби Ўзининг оятларини, аҳкомларини, далил-ҳужжатларини, динидаги вазифаларни баён қилиб беради. Аллоҳ бандаларини ислоҳ қиладиган нарсани яхши билувчи ва уларнинг ишларини бошқаришда ҳикмат соҳиби бўлган зотдир. Ёш болаларингиз балоғат ёшига етсалар, ҳузурингизга кирмоқчи бўлганларида ҳамма вақт катталар изн сўраганидек изн сўрасинлар. Аллоҳ таоло изн сўраш одобларини баён қилиб бергани каби сизларга Ўзининг оятларини баён қилади. Аллоҳ бандаларини ислоҳ қиладиган нарсани яхши билувчи ва уларга жорий қилаётган аҳкомларида ҳикмат соҳиби бўлган зотдир” (Нур, 58-59).\nАллоҳ таоло ота-онага юксак одоб-ахлоқ ҳақида таълим бериб, йўл кўрсатди. Бу юксак одоб ота-она балоғат ёшига етмаган фарзандларга куннинг уч вақтида уларнинг олдига киришдан олдин эшикни тақиллатиб, рухсат сўраб кириш кераклигини ўргатишларидир. Чунки кўпинча бу вақтларда кийимлар ечилгани туфайли авратларга кўз тушиб қолиши мумкин. Бу уч вақт: бомдод намозидан илгари, туш пайтида қайлула учун кийимларни ечадиган пайт ва хуфтон намозидан сўнгдир.\nКўпинча мана шу уч вақтда эр ва хотин кийимларини ечиши ё яқинлик қилиши эҳтимоли кучли бўлади. Шунинг учун ҳам ота-она балоғат ёшига етмаган фарзандларга ушбу уч вақтда уларнинг олдига киришдан олдин эшикни тақиллатиб, рухсат сўраб кириш кераклигини ўргатишга буюрилдилар. Бу юксак одоб-ахлоқ ўргатилмаган ўғил ё қиз шу вақтларда ота-онасининг хонасига рухсат сўрамай тўғри кириб келса, ота-онасини кийимлари ечилган, аврати очиқ ёки қўшилиб турган ҳолида кўриб қолиши мумкин. Кейин нима бўлади? Боланинг миясида ота-онасини кўрган кўриниш ўрнашиб қолади ва хаёли бузилади. Ота-онасида кўрган ишни ўзи ҳам қилишга ҳаракат қилиб кўради. Қўшни қиз билан, синфдоши билан ва ҳатто опа-синглиси билан шу ишни амалга оширмоқчи бўлади. Ўғил-қизлар ётоғи ажратилмаган, алоҳида қилинмаган хонадонларда бундай ҳолатлар учраб қолиши мумкин. Ўғил-қизларни бошқа-бошқа хонада ётқизиш керак. Шайтон бузғунчилик ёйилишига ҳарис бўлган лаиндир, каттаю кичикни фасод ва разилликка етаклайди. Хусусан, синглиси билан бир ерда ётган болани фасод ва бузуқликка етаклаши аниқ. Кейин нима бўлади??? Аллоҳ сақласин.\nДинимиз поклик дини бўлганидан болалар тасаввурларини, зеҳнларини, дилларини ва тилларини поклик ва софликда сақлайди. Шундай бўлгач, ота-оналар Аллоҳ ва Расулининг амрларига бўйсунишлари, тақиқлаган ишлардан тийилишлари лозим.\nОна уйда, балоғатга етган ўғиллари олдида юрганида ҳам очиқ-сочиқ юрмай, сипороқ юриши, ортиқча ясан-тусан қилмаслиги керак. Чунки шайтон ўсмир ёшдаги йигитларга ҳаромни зийнатли қилиб кўрсатади.\nОта ҳам уйдаман-ку демай, қизларининг олдида уларни жунбушга келтирадиган кийимда юрмаслиги керак. Шортик-майкада, авратларини билдирадиган тор кийимда юриши қизларига салбий таъсир кўрсатиши ва оқибати хунук бўлиши мумкин.\nУйга рухсат сўраб кириш кўз номаҳрамларга тушмаслиги учун буюрилган. Бунга далил Пайғамбар саллаллоҳу алайҳи ва салламнинг ушбу ҳадисларидир: “Рухсат сўраб кириш кўз ҳаромга тушмаслиги учун жорий қилингандир”.\nШундай экан, ота-оналар фарзандларни фисқ-фужур, разолат ва фаҳш-мункарни намойиш этувчи бузуқ кинолар кўришдан сақласинлар. Сақловчи Аллоҳ субҳонаҳу ва таолодир. Аллоҳ сақласин. Вояга етган ўғилдир-қиздир, асло ўз ҳолига ташлаб қўймаслик керак. Интернети бор компютер ё телефонни қўлига бериб қўйиб, назоратсиз ташлаб қўймасинлар. Балоғат ёшига етган бола эркак-аёл қучоқлашиб, ўпишиб турганини кўрса қандай аҳволга тушади. Бу манзара унинг бир ерларини жунбушга келтириб, бузуқликка бошламайдими?\nБалоғатга етган қиз кучга тўлган йигит бир қизни қучоқлаб, ўпиб турганини кўрса, ўзини ўша қиз ўрнида бўлиб қолишини истамайди деб ўйлайсизми? Адашасиз, унинг ҳам шаҳвати қўзиб, ҳаром ишга етаклайди. Аллоҳ сақласин. Огоҳ бўлайлик!\nУламолар айтадилар: Аёл киши айғир от бияга сакраётганини кўрса ёки эркак мушукни урғочи мушукнинг устида кўрса, ҳис-туйғулари уйғониб, жунбушга келиб, у ҳам яқинлик қилгиси келиб қолар экан. Шунинг учун ҳар бир ота-она ўғил-қизларини ҳозирги кунда кенг тарқалган ёмонлик – бузуқлик ва фаҳш балосидан асраб-авайлашлари керак.\nҲар бир ота-онани ўз зиммаларида бўлган ўғил-қизларини сақлаш ва асраб-авайлаш борасидаги вазифаларини ўташга, Аллоҳ таоло уларга юклаган омонатни адо этишга чақириб қоламиз.\nАллоҳ таоло солиҳ фарзандни ота-онасига дунёда ҳам, охиратда ҳам манфаат етказадиган қилиб қўяди. Бу ҳақда Набий саллаллоҳу алайҳи ва саллам бундай деганлар: “Қиёмат куни бир кишининг мартабаси юқори бўлиб кетади. У: “Менга бундай мартаба қайдан келди?” деб сўраса: “Фарзандингнинг сенинг ҳаққингга айтган истиғфори сабабидан”, деб айтилади”.\nҲамиятли ҳар бир эркакни оиласига ғамхўр, уларга хайрихоҳ бўлишга ундаймиз, оиласига фаҳш-мункар кириб келишига рози бўлган даюс бўлиб қолишдан қаттиқ огоҳ этамиз.\nФарзандларингизни яхши жойларга олиб боринг, фасод, бузуқлик тарқаган ерлардан узоқ қилинг.\nБолангиз мактабда яхши ўқиса-ю, аммо намоз ўқимаслиги, залолат аҳли билан бирга ноҳақ сўзларни гаплашиб ўтириши ва бузғунчи кимсалар билан бузуқлик қилиши сабаб жаҳаннамга ўтин бўлишига рози бўласизми?\nФарзандларингизга Аллоҳ таолонинг ушбу сўзини эслатинг. Аллоҳ таоло деди: “Дунёда сизларни қандай яратган бўлсак шундай, битта-битта, яланғоч ва ялангоёқ ҳолда ҳузуримизга ҳисоб-китоб бериш учун келдингиз. Биз сизларга берган мол-дунёларнинг ҳаммасини ортингизга қолдириб келдингиз. Охиратда сизлар Аллоҳ ҳузурида воситачи бўлишини эътиқод қилган ва ибодатда Аллоҳнинг шериклари деб даъво қилган бут-санамларингизни сизлар билан бирга кўрмаяпмиз! Дунёда улар билан ўртангизда бўлган алоқаларингиз тамоман узилди, ибодатда булар Аллоҳга шериклар деб даъво қилган олиҳаларингиз ҳаммаси сиздан ғойиб бўлди ва сизлар ўзингиз, оилангиз ва молларингизга зиён қилган кимсалар эканингиз маълум бўлди” (Анъом, 94).\n Аҳмад, “Муснад”, (6/298), Муслим, (1294).\n Бухорий, “Фатҳул-Борий” (6/408).\n Бухорий, “Фатҳул-Борий” (10/88), Муслим, (13/183).\n Муслим, “Шарҳи Нававий” (14/185).\n Бухорий, (2587), Муслим, (148-149 бет).\n Бухорий, “Фатҳул-Борий”, (12/243), Муслим, (2156).\nAvvalgi maqolaҲидоя шарҳи | 194 | Талоқни хоҳишга боғлаш (2) | Шайх Содиқ Самарқандий\nKeyingi maqola Чақалоққа оид ҳукмлар (16): Ақиқа вожибми ёки мустаҳаб? (3)


Шимолий Кореянинг Макао банкларидаги 25 миллион доллар маблағи Россиядаги хусусий банкка ўтказилди.\n30 ноябр 2020, Тошкент вақти: 15:25\nКХДР АҚШ талаби билан музлатилган бу маблағ ўзига қайтарилмагунча, жорий йил февралида қуролсизланиш борасида эришилган келишувни бажармаслигини билдирган эди.\nАҚШнинг Шимолий Корея ядровий дастури бўйича бош музокарачиси Кристофер Ҳилл Пхенян расмийлари Йонбиндаги ядро реактори уч ҳафта ичида тўхтатилишини билдирганини маълум қилди.\n“Реакторнинг ўчирилиши барча муаммоларимизни ҳал қилмайди. Бу бошланиши, холос. Барча муаммоларимизни ҳал қилиш учун биз мазкур жараённи бошлашимиз ва қадам бақадам давом эттиришимиз керак”, - деди Токиога келган К.Ҳилл.


27 июн 2022, Тошкент вақти: 08:10\nҲокимнинг ҳақоратли сўзларини телефонига ёзиб олган фермер унинг устидан туман прокуратурасига арз қилди. Прокуратура фермернинг далилларини асосли ҳисоблаб, ҳоким устидан очилган ишни судга оширди.\nЖабрланган фермернинг жамоатчи ҳимоячиси сифатида суд мажлисига борган фурқатлик фермер Очил Бегматовнинг айтишича, суд ҳоким устидан тушган иккита шикоятни кўриб чиққан:\n“8 июль куни суд бўлди. Биз бордик. Очиқ суд бўлса ҳам бизни ичкарига қўймади, фақат Азизбекнинг ўзи кириб чиқди. Унинг айтишича,жавобгар бўлган ҳоким судга келмаган, суд ҳокимнинг кечирим сўраб ёзган хатини ўқиб берган. Шундан сўнг ҳокимни Ўзбекистон Маъмурий жавобгарлик тўғрисдаги кодексининг 41 ва 33 моддаларини қўллаб, энг кам иш ҳақининг уч баравари, яъни 390 минг 720 сўм жаримага тортиш ҳақидаги ҳукмни ўқиган”, деди Очил Бегматов.\nФермернинг айтишича, 41 модда бўйича ҳоким энг кам иш ҳақининг 40 баравари миқдорида жаримага тортилиши лозим бўлган. Бироқ суд яна 33, яъни "енгилроқ маъмурий жазо қўлланиши" моддасини қўллаб, уни энг енгил жазога тортган.\nСуд ҳукмидан норози бўлган Азизбек Алиматов бу ҳукм юзасидан юқори суд инстанциясига апелляция беришга қарор қилган.\nАзизбек Алиматовга берилган суд ҳукмида ҳоким Нўъмонжон Назиров бошқа бир фермернинг арзи бўйича ҳам жавобгарликка тортилгани ҳам ёзилган. Бу ҳақда Очил Бегматов шундай дейди:\n“Иккинчи аризани Нишонбой Дадабоев деган фермер берган экан. Туман ҳокими 34-сонли қарор чиқариб, унинг фаолиятини ноқонуний текширтирган экан. Шундан сўнг у прокурорга ариза ёзган, прокурор эса унинг ишини судга чиқарган экан. Суд бу ноқонуний қарори учун ҳоким Нўъмонжон Назировни энг кам иш ҳақининг икки баравари миқдорида жаримага тортган”, деди Очил Бегматов.\nФермернинг айтишича, ҳокимнинг иши судга тушганидан кейин у фермерларни қаттиқ ҳақорат қилмай қўйган:\n“Фермерларнинг айтишича, у мажлисларда онадан сўкинишни бас қилдию, лекин “ифлослар” деб ҳақорат қилишини тўхтатмаяпти”, деди фермер.


Царнаевнинг ўзбек таниши Хайрулложон Матанов ўз айбини тан олди\n18 апрел 2021, Тошкент вақти: 12:41\nБостон портлашларини уюштирганликда айбланиб суд қилинаётган Жоҳар Царнаевнинг таниши, қирғизистонлик 24 ёшли этник ўзбек Хайрулложон Матанов АҚШ Федерал тергов бюроси ишига халақит беришга уринганини тан олди.\nМатбуотда пайдо бўлган хабарларга кўра, АҚШга 2010 йилда келиб, сиёсий бошпана олган Матанов ўтган ҳафтадаги суд маҳкамасида ўз айбини бўйнига олган.\nУ ўтган йилнинг май ойида ҳибсга олинган эди. У Бостон портлашларини уюштирганликда айбланаётган ака-ука Царнаевларнинг дўсти сифатида терговга тўсқинлик қилиб, Царнаевларнинг компьютеридан файлларни ўчириб юборганликда айбланмоқда.\nТерговга тўсқинлик қилганликда айбланиб, Қирғизистон фуқаросидан ташқари яна уч киши, жумладан, икки қозоғистонлик ҳам ҳибс қилинган эди.\n2013 йилнинг 15 апрелида Бостон марафони пайтида содир этилган портлашларда 3 одам ҳалок бўлган ва 250 одам жароҳатланган эди.\nПортлашларни амалга оширганликда айбланган Темурлан Царнаев қўлга олиш жараёнида отиб ўлдирилган. Унинг укаси, 21 ёшли Жоҳар Царнаев қўлга олинган ва ҳозирда унинг устидан суд давом этмоқда.


Чоршанба, 04 01st\nLast updateЯш., 15 мар. 2020 5am\nСтворено: 07 май 2018\nНЎАваА (КИПиА) – назорат ўлчаш асбоблари ва автоматлаштириш бўлими, лойиҳалаштириш объектларининг технологик жараёнларини назорат қилиш ва автоматлаштириш бўйича техник ҳужжатларини чиқарилишини таъминловчи, институтнинг мустақил структурали бўлинмаси ҳисобланади.\nБўлимнинг мақсадли вазифаси – лойиҳалаштиришда фан ва техниканинг энг янги ютуқларини максимал ишлатиш асосида лойиҳалаштирилаётган объектларининг ва корхоналарининг юқори техник даражасини ва иқтисодий самарадорлигини таминлаш.\nАРБ (ОГП) – асосий режалар, транспорт ва ободонлаштириш бўлими, институтнинг мустақил структурали бўлинмаси хисобланади.\nБўлимнинг мақсади функцияси – лойиҳалаштиришда фан ва техниканинг энг янги ютуқларини максимал ишлатиш асосида лойиҳалаштирилаётган объектларининг ва корхоналарининг юқори техник даражасини ва иқтисодий самарадорлигини таминлаш.\nМТБ (МТО) – монтаж технологик бўлим – кимёвий ишлаб чиқаришларни, цехлар аро коммуникациялари ва ёрдамчи объектларини лойиҳалаштириш бўйича монтаж – технологик бўлим, мустақил структурали бўлинма ҳисобланади.\nБўлимнинг мақсади функцияси – фан ва техниканинг энг янги ютуқларини максимал ишлатиш асосида лойиҳалаштирилаётган объектларининг ва корхоналарининг юқори техник даражасини ва иқтисодий самарадорлигини таминлаш.\nЭБ (ЭО) - электр таъминот ва кучланишли электр жиҳозлар бўлими, мустақил структурали бўлинма ҳисобланади.\nБўлимнинг мақсади функцияси – лойиҳалаштиришда фан ва техниканинг энг янги ютуқларини максимал ишлатиш асосида лойиҳалаштирилаётган объектларининг юқори техник даражасини ва иқтисодий самарадорлигини таминлаш, институт тематикаси бўйича лойиҳа ҳужжатларини ишлаб чиқиш.\nҚурб (СТРО) – қурилиши лойиҳалаштириш бўлими, мустақил структурали бўлинма ҳисобланади, ҳамда объектларнинг иситиш ва шамоллатиш тизимларини лойиҳалаштиришни таъминлайди.\nМақсадли функцияси - лойиҳалаштиришда фан ва техниканинг энг янги ютуқларини максимал ишлатиш асосида лойиҳалаштирилаётган объектларининг ва корхоналарининг юқори техник даражасини ва иқтисодий самарадорлигини таминлаш.\nЛҲЖБ (ООПД) – лойиҳа ҳужжатларини бутлаш ва жўнатиш бўлими, мустақил структурали бўлинма бўлиб ҳисобланади, у лойиҳа ишларини юқори техник даражада ва белгиланган муддатларда бажаришга, кўпайтиришга, жўнатишга, сақлашга ёрдам беради.\nБўлимнинг функцияси - лойиҳа ҳужжатларини бутлаш, расмийлаштириш жунатиш, унинг бутлигини ва сақланишга таъминлаш.\nТБ (ТО) – техника бўлими, институтнинг мустақил сьруктурали бўлинмаси ҳисобланади.\nБўлимнинг функцияси – институт томонидан чиқарилаётган лойиҳа – смета ҳужжатларининг юқори сифатини таъминлаш.\nИлмий – техник ахборотлар гуруҳи – техника бўлимининг мустақил структурали бўлинмаси бўлиб ҳисоюланади.\nГуруҳнинг функцияси – институт ҳодимларига илмий – техник ахборотларни йиғиш, таҳлил қилиш, умумлаштириш ва етказиш, илмий-техника бўйича ташвиқот ишларини олиб бориш, институт тематикаси бўйича маълумот-ахборот фондини тузиш.\nҚўрб (СО) – Қўриқлаш хизмати – мустақил структурали бўлинма бўлиб ҳисобланади.\nМақсадли функцияси – институтнинг мол-мулкини сақлаш бўйича самарали ишларни таъминлаш ва кириб-чиқиш объект ичидаги режимга риоя этилишини таъминлаш.\nКБ (ОК) – кадрлар бўлими институтнинг мустақил структурали бўлинма бўлиб ҳисобланади.\nКадрлар бўлими институтда кадрларни танлаш ва жой-жойига қўйишни таъминловчи бўлинма бўлиб ҳисобланади.\nАсосий вазифа – институт бўлинмаларида кадрларни ишчанлик ва аҳлоқий сифатлари бўйича танлаш, жой-жойига қўйиш, тарбиялаш ва ишлатиш бўйича ишларни ташкил этиш ягона кадрлар сиёсатини олиб бориш.\nИдора (канцелярия) – институтда иш юритишни ташкил этишни таъминловчи, мустақил структурали бўлинма бўлиб ҳисобланади.\nТехника хавфсизлиги гуруҳи – меҳнатни муҳофаза қилиш, техника хавфсизлиги қоидалари, ёнғин хавфсизлиги ва саноат санитария қоидалари бўйича амалдаги қонунчиликка риоя қилиш учун назоратни таъминловчи, институтнинг мустақил структурали бўлинма бўлиб ҳисобланади.\nБухгалтерия – институтнинг молиявий – хўжалик фаолиятини таъминловчи ва назорат қилувчи, мустақил структурали бўлинма бўлиб ҳисобланади.\nБухгалтериянинг функцияси – институтнинг молиявий фаолиятини самарали ишлатилишини таъминлаш.\nАКТ (ИКТ) – ахборот-коммуникация технология бўлими институтнинг мустақил структурали бўлинма бўлиб ҳисобланади.\nАКТ бўлимнинг асосий вазифалари қуйидагилар:\n- Институт доирасида ахборот – коммуникация технологияларини ривожлантириш;\n- Компьютер асбоб-ускуналарни ва оргтехникани узлуксиз ишлашини таъминлаш;\n- Дастурий таъминлаш умумий тизимни ривожлантириш ва ҳамкорлик қилиш;\n- Институтнинг локал тармоғини ишчанлик ҳолатида сақлаб туриш.\nСРБ (ОСП) – бизнесни ривожлантириш стратегик режалаштириш бўлими – институт мустақил структурали бўлинмаси бўлиб ҳисобланади.\nСРБ (ОСП) асосий вазифалари – иш ҳақи тизимини, меҳнатни ташкил этишни такомиллаштириш бўйича ишларни олиб бориш, институтни бир маромда ишлашда иш билан таъминловчи, лойиҳа-тадқиқот ишларини стратегик истиқболли, жорий ва тезкор режалаштиришни ташкил этиш ва амалга ошириш.\nСМИБ (СМЭО) – сметалар ва техника-иқтисодий асосларни ишлаб чиқиш бўлими, институтнинг мустақил структурали бўлинма бўлиб ҳисобланади.\nБўлимнинг мақсадли функцияси – лойиҳаларда техника иқтисодий ҳал этилишини замонавий даражани таъминлаш, лойиҳалаштириш учун тегишли топшириқларга, техника – иқтисодий кўрсаткичларни олиш, смета документларини тузиш ва чиқариш.\nЛЭҲБ (ОЭСП) – лойиҳаларнинг экологик ҳамкорлиги бўлими, мустақил структурали бўлинмаси бўлиб ҳисобланади.\nАсосий вазифа – табиатни муҳофаза қилиш ҳақидаги ЎзР қонунчилиги талабларини бажарилишини таъминловчи, лойиҳалаштиришда атроф муҳитни муҳофаза қилиш ва табиий ресурслардан рационал фойдаланиш масалаларда техника сиёсатини олиб бориш.\nМақсадли функцияси – атроф муҳит объектларига таъсирини минимум имкони берувчи, лойиҳалаштирилаётган объектларда табиатни сақловчи чора-тадбирларнинг юқори техник даражасини таъминлаш.\nТранспорт участкаси – институтнинг хўжалик хизмати таркибига кирувчи бўлинма бўлиб ҳисобланади.\nАсосий вазифа – институт фаолиятини транспорт билан таъминлаш.\nФункция – ходимларни ташиш ва товар-моддий бойликларини етказиш бўйича институт структурали бўлинмаларининг буюртмалари самарали бажарилишини таъминлаш.\nХХ (ХС) – хўжалик хизмати – институтнинг бино ва хоналарнинг ишлаб чиқариш санитария ва ёнғин хавфсизлиги қоидалари ва нормаларига мувофиқ хўжалик хизмат қилишни ва тегишли ҳолатни таъминловчи, ҳамда иситиш, шамоллатиш, сув таъминоти тизимларининг соз ҳолати учун назоратини амалга ошириш, транспорт билан таъминловчи, институтнинг структурали бўлинмаси бўлиб ҳисобланади.\nХХ таркибига қуйидагилар киради:\n- Хўжалик участкаси;\n- Транспорт участкаси;\n- Спорт-соғломлаштириш комплекси;\nХХ функцияси – лойиҳа ишларини самарали бажарилишига имкон берувчи, хўжалик ишларини бажариши.\nЭМХ (ЭРС) – электр қурилмаларни, трансформаторларни ва электр тармоқларини тўғри ишлатилишини ва ўз вақтида таъмирлашни таъминловчи бўлинма бўлиб ҳисобланади.\nЭМХ асосий вазифаси – институтнинг бино ва иншоотларини узлуксиз электр таъминоти билан таъминлаш.\nЭМХ функцияси – электр асбоб-ускуналарини ва электр тармоғини таъмирлашни ва профилактик текширишни амалга ошириш, электр энергиянинг тежаб сарфланиши учун назорат қилиш.\nССК (СОК) – спорт-соғломлаштириш комплекси – ходимларнинг соғлиғини мустаҳкамлаш, уларнинг ишчанлигини ва меҳнатда ишлаб чиқариш унумдорлигини ошириш мақсадида, фаол дам олишини ташкил этилишини таъминловчи, институтнинг структурали бўлинмаси бўлиб ҳисобланади.\nССК функцияси – ходимларнинг умумсоғломлаштириш гуруҳи ишини ташкил этиш.


Уч даражали пенсия таъминоти тизимига ўтилади » Muzlik.uz - O‘zbekiston yangiliklari\nУч даражали пенсия таъминоти тизимига ўтилади\n21 ноябрь куни Ўзбекистон президенти Шавкат Мирзиёев раислигида аҳолини ижтимоий муҳофаза қилишнинг устувор масалаларига бағишланган йиғилиш бўлиб ўтди. Давлат раҳбари матбуот хизматининг хабар беришича, президент уч даражали пенсия таъминоти тизимига ўтиш орқали пенсия бадалини тўлашдан манфаатдорликни ошириш зарурлигини таъкидлади. Бунда, биринчи даражада давлат минимал пенсия миқдорини белгилайди. Иккинчи даражада ходимнинг иш ҳақидан муайян сумма ушланиб, унинг шахсий ҳисоб-варағида тўпланади ва Марказий банк қайта молиялаштириш ставкасидан кам бўлмаган фоиз ҳисоблаб борилади. Учинчи даражада ходим пенсия жамғармасига ажратиладиган маблағ миқдорини ўзи белгилайди. "Газета.uz"да реклама «Бу тизим қўлланилса, фуқаро кафолатли давлат пенсиясини олиш билан бирга ўз хоҳишига қараб, пенсия ёшида қанча пенсия олишини ўзи белгилаш имконига эга бўлади», — дейилади хабарда. Шу боис Молия вазирлигига Жаҳон банки ва нуфузли молия ташкилотлари экспертлари билан ҳамкорликда пенсия тизимини ислоҳ қилиш концепциясини ишлаб чиқиш, шунингдек, ижтимоий суғурта турларини қайта кўриб чиқиш бўйича топшириқлар берилди.\nПенсия тайинлаш учун тақдим этиладиган ҳужжатлар соддалаштирилди\nЭнг кам ойлик иш ҳақи миқдори, пенсия тизими қайта кўриб чиқилади\nПенсия учун иш стажи ва ойликларни ҳисоблаш тартиблари ўзгарди


Марказий банк расмийси хусусий валютафурушларга рухсат берилмаслиги сабабини тушунтирди\n14:44 / 11.10.2019\nБобур Абубакиров / Фото: Kun.uz\nЎзбекистон ҳудудида чет эл валютаси билан олди-сотди қилиш ҳуқуқи фақатгина Ўзбекистон Республикаси банкларига берилган. Мазкур норма бугун Сенат тасдиғидан ўтган янги таҳрирдаги «Валютани тартибга солиш тўғрисида»ги қонуннинг 19-моддасида белгилаб қўйилган.\nҚонун юзасидан муҳокамаларда сенатор Гулчеҳра Рихсиева юқоридаги модда юзасидан Марказий банк раҳбариятига савол билан мурожаат қилди, деб хабар бермоқда Kun.uz мухбири.\nГулчеҳра Рихсиева / Фото: Сенат ахборот хизмати\n«Кўплаб давлатларда валюта олди-сотдисини [банклардан ташқари] хусусий айирбошлаш шохобчалари ҳам амалга оширади. Бизда эса айрим фуқаролар бу фаолият билан шуғулланиб, жавобгар бўлиб қолиши ҳолатлари ҳам кузатилади. Мана шу фаолиятни ҳам қонунийлаштириш вақти етмадимикан?\nФуқаролар солиқ тўлаб, тегишли рухсатни олган ҳолда хусусий айирбошлаш шохобчаларида валюта олди-сотдиси билан шуғулланишлари масаласига қандай қарайсиз? Ёки бундай фаолият тури ҳозиргача йўқлигига қандайдир бошқа сабаблар борми?» – деб савол билан юзланди Тошкент давлат шарқшунослик институти ректори.\nСаволга Марказий банк раиси ўринбосари Бобур Абубакиров жавоб берди.\n«Қонунимизни ишлаб чиқиш жараёнида бошидан бу масала жуда ҳам кўплаб марта кўтарилган. Бу бўйича Марказий банк томонидан алоҳида хорижий тажриба ўрганилди.\nХорижий тажрибага кўра, айрим давлатлар, мисол учун Россия Федерацияси ва қўшни Тожикистонда мазкур амалиёт жорий қилинган эди. Ва бу амалиёт ўзини оқламаган. Яъни хусусий секторга валюта айирбошлаш операциялари бўйича ҳуқуқ берилиши улар томонидан мазкур ваколатнинг суиистеъмол қилинишига олиб келган. Жумладан, қалбаки валюта сотилиши, нореал курслар қўйилиши, асосланмаган ҳолда нореал катта миқдорда комиссия тўловлари ундирилиши кузатилган ва албатта, охирига келиб бундан аҳоли азият чеккан.\nБундан ташқари, мазкур амалиётнинг тижорат банклари орқали амалга оширилишинг асосий сабабларидан бири – жиноий фаолиятдан олинган даромадларни легаллаштиришга қарши курашишдир. Ҳозирги кунда халқаро тажрибага асосланган ҳолда валюта олди-сотди амалиётлари фақатгина тижорат банклари орқали амалга оширилиши мақсадга мувофиқ, деб топилган», – дея Бобур Абубакировнинг сўзларини келтирмоқда Kun.uz мухбири.\n13:14 / 05.09.2017\nФото: Хайр қора бозор. Банкларда валюта сотуви бошланди


Хитойнинг АҚШдаги элчиси коронавируснинг ҳарбий ихтироларга боғлиқлигини рад этди - Daryo\n11:23, 10.02.2020 22370\nХитойнинг АҚШдаги элчиси коронавируснинг ҳарбий ихтироларга боғлиқлигини рад этди\nХитойнинг Вашингтондаги элчиси Цуй Тянькай янги турдаги коронавирус биологик қуроллар ишлаб чиқариш йўлида пайдо бўлганлиги ҳақидаги барча фаразларни «мутлақо аҳмоқона» деб атади. Бу ҳақда CBS News телеканали хабар берди.\n«Гумон, миш-мишларни қўзғатиш ҳамда уларни одамлар орасида тарқатиш жуда зарарли ва хавфлидир. Биринчидан, бу ваҳима уйғотади. Бундан ташқари, ирқий камситишларга олиб келиши, биргаликда вирусга қарши кураш йўлида олиб бораётган ҳамкорлигимизга путур етказиши мумкин», — дейди дипломат. Шу билан бирга, Цуй Тянькай янги турдаги коронавирус Хитой ёки АҚШдаги ҳарбий лабораториядаги яратилгани ҳақидаги фаразларни «аҳмоқона» деб атаган.\nЭлчининг таъкидлашича, янги турдаги коронавируснинг пайдо бўлиш сабаблари ҳамон номаълумлигича қолмоқда, бироқ турли давлат олимлар бунинг устида иш олиб бормоқда. Дастлабки маълумотларга кўра, вирус ҳайвонлардан тарқалган.\nШу орқали Цуй Тянькай «Уханда дунёдаги энг хавфли патоген микроорганизмлар, шу жумладан, коронавирус билан ишлайдиган Хитойдаги ягона тўртинчи даражали биохавфсизлик супер лабораторияси мавжудлиги» ҳақида гапирган республикачи сенатор Том Коттонга жавоб қайтарган.\nЖеки Чан коронавирусга қарши вакцина яратган инсонга 143 минг доллар ваъда қилди\nШанхайда жамоат жойларида ниқобсиз юриш ман этилди\nСўнгги маълумотларга кўра, Хитойда янги турдаги коронавирус қурбонлари сони 908 кишига етган. Ҳозирга қадар Хитой коронавирусга қарши кураш учун 10 миллиард доллардан ортиқ маблағ сарфлаб юборди.\n09:40, 29.03.2020 343323\n18:59, 31.03.2020 270160\n07:33, 15.03.2020 216219\n10:54 Бугун 1805\n10:43 Бугун 1756\nБуюк Британиянинг энг машҳур футбол клуби аниқланди\n10:39 Бугун 8146\nТошкентда ёш йигитларнинг ички ишлар бўлимига олиб кетиш учун қўлга олинаётгани акс этган видео бўйича расмий изоҳ берилди\n10:25 Бугун 4067\nТехаслик эркак аукционда харид қилган автомобилидан 35 кило кокаин топиб олди\n19:13, 04.06.2020 178716\n07:53, 04.06.2020 162282\n19:44, 03.06.2020 122834\n23:54, 04.06.2020 116771


Масс-медиа фонди ижтимоий ҳимояга муҳтож журналистларга...\n25.04.2020 14:58 0 1035\nФото: Комил Алламжоновнинг расмий телеграм-канали\nМиллий масс-медиани қўллаб-қувватлаш ва ривожлантириш жамоат фонди 100 нафар журналистга моддий ёрдам кўрсатишни бошлади. Бу ҳақда фонд директори Комил Алламжонов маълум қилди.\n«Xavfsiz yordam» лойиҳасини давом эттирган ҳолда журналистика ва телекоммуникация соҳасининг 100 нафар вакиллари рўйхатини шакллантирдик. Мазкур рўйхатнинг асосини журналистика соҳасида узоқ йиллар фаолият юритган фахрийлар ташкил қилди, шунингдек саломатлигини тиклаш учун даволанаётган ҳамда турли оилавий сабабларга кўра ижтимоий ҳимояга муҳтож бўлган журналистлар ҳам киритилди. Рўйхатни шакллантиришда, тегишли ташкилотлар ҳамда ижтимоий тармоқлардаги журналистлар гуруҳлари яқиндан ёрдам беришди»,-деб ёзади Комил Алламжонов.\nФонд томонидан рўйхатдагиларга икки босқичда жами 150 миллион сўмлик моддий ёрдам кўрсатилади. Хусусан, биринчи босқичда уларнинг уйларига озиқ-овқат маҳсулотлари тўплами етказилиш бошланган бўлса, кейинги босқичда уларнинг ҳар бирига махсус пластик карточкаларда 1 млн сўмдан пул маблағлари тақдим этилади.\n«Биз бугунги синовли кунларда моддий ёрдамга муҳтож ҳамкасбларимизни қўллаб-қувватлаш учун барча имкониятларни ишга солишни ўз бурчимиз деб биламиз»,-дея қўшимча қилган фонд раҳбари.\nижтимоий ҳимоя журналистлар коронавирус


0,05% ёки 0,1% эритма флаконларда ёки тюбик-томчилагичларда\nЎткир, шу шумладан аллергик ринит, бурундан қон кетиши, юқори нафас йўлларидаги операциялардан кеинги шилиқ пардалар гиперемияси, сурункали конъюнктивитлар, шу жумладан аллергик, ёрдамчи восита сифатида - бактериал келиб чиқишга эга бўлган конъюнктивитлар; махаллий анастезияда (адреналининни қўллаш мумкин бўлмаган холларда махаллий анастетиклар билан бирга), риноскопия ўтказишни енгиллаштириш учун.\nРинитларда препарат бурун йўлларига томизилади: катталарга 1-3 томчидан 0,1% эритма, 2 ёшдан 6 ёшгача бўлган болаларга 1-2 томчидан 0,05% эритма, 6-15 ёш – 2 томчидан, кунига 2-3 марта. Конъюнктивитларда конъюнктива қопчасига 1-2 томчидан 0,05% эритма суткасига 1-3 марта юборилади. Даволаш муддати 5-7 кун, шундан кейин бир неча кунга тўхтатиш тавсия этилади. Бурундан қон кетишларида, препаратни 0,05% эртмаси билан хўллаган тампонлар қўлланилади. Маҳаллий анастетиклар таъсирини узайтириш учун, 1мл анастезияловчи препарат эритмасига 2-4 томчи 0,1% препарат эритмаси қўшилади.\nТизимли реакциялар: кўнгил айнаши, бош оғриғи, айрим холларда мойиллиги бўлган беморларда - артериал босимнинг ошиши, тахикардия. Махаллий реакциялар: шиллиқ қаватнинг таъсирланиши, реактив гиперемия. Узоқ вақт қўлланилганда (бир хафтадан кўпроқ) шиллиқ қаватнинг шишиши.\nАртериал гипертония, яққол атеросклероз, гипертиреоз, МАО ингибиторларини бир вақтда қабул қилиш ва уларни қабул қилиш тўхтатилгандан кейинги 10 кунгача бўлган давр. 2 ёшгача бўлган болалар. Препаратга бўлган юқори сезувчанлик\nСурункали ринитларда қўллаш тавсия этилмайди. Узоқ вақт қўлланилганда препаратнинг томирларни торайтирувчи таъсири аста - секин камайиб боради, шунинг учун 5-7 кун даволашдан сўнг бир неча кунга танаффус қилиш керак.\nЁруғликдан химояланган жойда, 15-30 С ҳароратда


Лола Каримова-Тиллаева соғлом нонушта ҳақида сўзлаб берди — Фарғона шифокори\nЛола Каримова-Тиллаева Instagram’даги саҳифаси орқали севимли нонуштасининг рецепти билан бўлишди.\n«Бугунги суҳбатимиз мавзуси нонушта ҳақида. Нонушта қилиш қуйидаги сабабларга кўра жуда муҳимдир: Инсон организми уйқудан кейин қайта тикланиши керак; нонушта қилган инсон кун давомида камроқ калория истеъмол қилади; диққат ва хотираси яхшиланади; тана кейинги овқатланиш вақтига қадар тинч ишлайди.\nМенинг нонушта пайтида севиб тановул қиладиган овқатим бу кечга увитилган сули ёрмаси, яъни овсянкадир. Бунинг учун хом сули ёрмасини, олма ва тозаланган кунгабоқар ёки қовоқ уруғи, турли ёнғоқлар, сариғ майиз, ва сут (бодом, соя ёки сули ёрмасидан тайёрланган сут) ва майдаланган долчин (корица) керак бўлади.\nБир ярим стакан сули ёрмасига, тўртдан бир стакан писта, тўртдан бир стакан турли ёнғоқ мағизлари керак бўлади. Мен ўз рецептимда тозаланган қовоқ ва кунгабоқар уруғлари, табиий кешю, майдалаб тўғралган яримта катта олма, ва тўртдан бир стакан майиз ишлатаман.\nБиринчи қуруқ мевалар аралаштирилади, сўнг олма қўшилади ва аралаштирилгандан кейин чуқур идишга жойлаштирилиб устидан сут қуйилади; бутун аралашма сут билан қопланиши керак. Устидан корица сепсангиз ҳам бўлади.\nМен корицани яхши кўраман, у яллиғланишга қарши яхши восита бўлиб, антиоксидант ҳисобланади; қонда қанд даражасини нормаллаштиради, ва юрак фаолиятига фойдали. Мен тўртдан бир чой қошиқ корица қўшаман.\nБўтқани ёпиқ контейнерда кечқурун музлатгичда қолдираман. Эрталаб эса нонуштам тайёр ва бу вақтимни ҳам тежайди.\nЎзингизга керакли қисмини олиб, қолганини эртасига ҳам қолдиршингиз мумкун. Корица қўшилган сули ёрмаси музлатгичда бир ҳафтагача сақланиши мумкин.\nБу нонуштанинг сири шундаки кечга увитилган хом сули ёрмаси барча фойдали моддаларни ўзида сақлаб қолади ва ошқозондаги яхши бактерияларга озиқа бўлади. Бу бактериялар бахт гормони ҳисобланган серотонинни ишлаб чиқаради.\nШундай қилиб, соғлом нонушта кайфиятингизни кўтариши мумкин. Ёқимли иштаҳа!», — деб ёзади Лола Каримова-Тиллаева.\n← Ўзбекистонда хорижликлар учун тиббий хизмат нархи қанча?\nТуғма юрак нуқсонли қизалоққа икки босқичли операция ўтказилди →\n16.06.2017 fsh.uz 1 324\n16.05.2018 fsh.uz 1 153


Саломатлик учун энг зарарли учта маҳсулот - Daryo\n16:41, 15.07.2020 43516\nКалория миқдори кўп бўлади\nЧипс, майонез, колбаса ёки ширинликларда зиғирча бўлса ҳам оқсил ёки витамин бўлиши мумкин, шоколад батончалари эса калория конидан бошқа нарса эмас. Унинг таркибида шакар, палма ёғи, кимёвий қўшимчалар лиммо-лим. Карамель қўшилгани эса тиш эмалининг емирилиши ва кариес келиб чиқишига сабаб бўлади. Шунингдек, бундай батончалар қоринни тўқ тутиш хусусиятига ҳам эга эмас. Ярим соатга иштаҳангиз бўғилиши мумкин, кейин эса аввалгидан ҳам кўпроқ нарса егингиз келади.\n13:01 Бугун 952\n12:53 Бугун 1878\n12:38 Бугун 3205\n12:24 Бугун 4183\n23:59, 14.08.2020 125573


21:09 / 20.11.2018 1220 pdf Ўқиш режими + -\nАҳли сунна ва жамоа мазҳабини маҳкам тутмоғимиз лозим. Ўшанда Аллоҳ таолонинг «Оли Имрон» сурасида нозил қилган қуйидаги оятларига амал қилароқ Аллоҳ таолони барча нуқсонлардан поклаб ёд қилган бўламиз.\n«У сенга Китобни нозил қилган Зотдир. Унда муҳкам – ойдин оятлар ҳам бор ва улар Китобнинг аслидир ва муташобиҳ оятлар ҳам бор. Қалбларида ҳидоятдан оғиш борлар фитна мақсадида ва уни таъвил қилиш мақсадида ундан муташобиҳ бўлганига эргашадир. Унинг таъвилини Аллоҳдан бошқа ҳеч ким билмас. Илмда собит бўлганлар эса: «Унга иймон келтирдик, барчаси Роббимиз ҳузуридандир», дерлар. Ва фақат ақл эгаларигина эслатма олурлар» (7-оят).\nБиз ўрганаётган ояти каримада худди шу мавзуда сўз бормоқда. Бу ояти кариманинг аввалида Аллоҳ:\n«...улар китобнинг аслидир...», яъни ўша муҳкам оятлар Қуръоннинг аслини ташкил қиладилар.\n«Илмда собит бўлганлар эса: «Унга иймон келтирдик, барчаси Роббимиз ҳузуридандир», дерлар».\n«Илмда собит бўлганлар» бандалар ичида илмнинг олий даражасига етган уламолардир.\nУлар илмда собит бўлганлари учун кўп нарсадан бохабар бўладилар ва шу боисдан ҳам, муташобиҳга иймон келтирдик, барчаси (яъни, оятларнинг барчаси) –муҳками ҳам, муташоҳиби ҳам Роббимиз ҳузуридандир, дейдилар.\nДарҳақиқат, етук олимлар ўзларининг илмий чегараларини аниқ тушуниб етадилар, Аллоҳнинг илми чегарасиз эканини яхши биладилар. Ҳамда ўрни келганда ҳеч иккиланмай, ўзларининг ожиз жойларини эътироф қиладилар. Аммо ҳақиқий илмдан бебаҳра, чаласавод кишилар эса, ўзлари билган озгина нарсани, дунёдаги бор илм шу, деб тушунадилар ва ундан бошқа ҳамма нарсани инкор этиб, ўзларини ҳам, ўзгаларни ҳам овора қиладилар. Ушбу ҳақиқатлардан\n«...фақат ақл эгаларигина эслатма олурлар».\n«Эй, Роббимиз, бизни ҳидоят қилганингдан сўнг, қалбларимизни оғдирмагин ва бизга Ўз ҳузурингдан раҳмат ато қилгин. Албатта, Сен кўплаб ато қилувчисан» (“Оли Имрон”, 8-оят).\n«Албатта, Сен кўплаб ато қилувчисан».\n«Роббимиз, албатта, Сен одамларни келишига шубҳа йўқ Кунда йиғувчисан. Албатта, Аллоҳ ваъдага хилоф қилмас» (“Оли Имрон”, 9-оят).\n18:06 / 20.11.2018 1226\n16:55 / 20.11.2018 988\n225 15:00 / 25 июнь\n1818 08:40 / 03 июль\n3916 12:20 / 22.05.2013\nМушриклар ўзларини ҳанифrdquoлар деб номлардилар ва Иброҳим алайҳиссаломнинг динини дин тутганмиз деб даъво қилардилар. Ҳаниф деб Иброҳим а.с. миллати, динига давоми...\n1957 17:15 / 02 март


Туркияда йил бошидан буён неча нафар ўзбекистонлик ҳалок бўлгани маълум қилинди — Sof.uz\nТуркияда йил бошидан буён неча нафар ўзбекистонлик ҳалок бўлгани маълум қилинди\n20.10 13:49 981 Ўзбекистон\nТуркиянинг Истанбул ва Анқара шаҳарларида 2019 йилнинг январь—сентябрь ойларида турли сабаблар билан 70 га яқин Ўзбекистон фуқароси вафот этган. Бу ҳақда Ўзбекистоннинг Туркиядаги элчихонасига асосланиб, «Kun.uz» хабар бермоқда.\nҚайд этишларича, ушбу ўлим ҳолатларининг 14 таси Анқара консуллигида рўйхатга олинган бўлса, 50 дан ортиғи Истанбулдаги консуллик томонидан қайд этилган. Хусусан, элчи Алишер Аъзамхўжаевнинг сўзларига кўра, Нодира Қодированинг ўлими — 2019 йил ҳисобидан Анқарада қайд этилган 14-ҳолат эди.\nТуркияда вафот этган ўзбекистонликларнинг айримлари Туркиянинг ўзида дафн этилган бўлса, баъзиларининг жасади Ўзбекистонга олиб келинган.\nҚайд этиш жоиз, Ўзбекистон Ташқи ишлар вазирлиги Ўзбекистон фуқаролари иштирокида Туркияда содир бўлган кўнгилсиз ҳодисалар ҳақида мунтазам ахборот бериб келмоқда.


Покистондаги Таҳрики Толибон гуруҳи яна Карачи аэропортига ҳужум уюштирди\n07 март 2021, Тошкент вақти: 10:56\n10 июнь куни икки қуролланган шахс Карачи аэропорти қўриқчиларини ўққа тутди. Натижада, аэропорт хавфсизлик кучлари 5 ходими қурбон бўлгани айтилмоқда. Покистондаги Таҳрики Толибон гуруҳи бу ҳужум учун ҳам масъулиятни зиммасига олди. 8 июнь куни айни аэропортга ҳужум қилган жангарилар орасида ўзбеклар борлиги айтилган эди.\n10 июнь куни Покистоннинг гавжум бўлган Карачи аэропорти хавфсизлик хизматига қарашли бинога кириб борган 2 қуролли шахс у ердаги ходимларни ўққа тутди.\nАэропорт хавфсизлик хизмати матбуот котибининг маълум қилишича, мотоциклларда кириб борган жангарилар ҳарбийлар қарши ҳужумга ўтгач, қочишга муваффақ бўлган.\nАэропорт расмийлари талофатлар ҳақида ҳозирча аниқ маълумот бергани йўқ. Аммо, кутилмаган бу террор ҳужуми натижасида аэропортнинг беш ходими қурбон бўлгани ҳақида норасмий маълумотлар бор.\nПокистондаги Таҳрики Толибон гуруҳи 10 июнь кунги ҳужум учун масъулиятни ҳам ўз зиммасига олди.\nБунга қадар 8 июнь куни айни аэропортга ҳужум уюштирилган ва натижада 35 киши, шу жумладан 10 жангари ўлдирилган эди. Расмийлар ҳужумчи жанггариларнинг аксар қисмини ўзбек миллатига мансуб шахслар ташкил қилиши ҳақида баёнот берган.\nАвтомат, граната ва ракеталар билан қуролланган жангарилар Карачи халқаро аэропортига якшанба куни маҳаллий вақт билан кечаси 11:30 лар атрофида бостириб кирган.\nОзодликнинг Покистон хизмати мухбири Қосимхоннинг айтишича, халқаро аэропорт биносига иккита эшикдан бостириб кирган ҳужумчилар билан хавфсизлик кучлари ўртасидаги жанг беш соатдан ортиқ давом этган.\n- Расмийлар ҳужумчиларнинг аксари ўзбеклар бўлганини айтмоқда. Баъзилар хорижликлар, демоқда, баъзилар ўзбеклар демоқда. Ўзбек жангарилар бундай ҳужумларда биринчи марта қатнашаётгани йўқ. Эсингизда бўлса, 2012 йил декабрида Хайбар Паштунгхва пойтахти ҳисобланган Пешовар шаҳридаги Бачахан аэропортига жангарилар ҳужум уюштирган эди. Ўша жангариларнинг ҳам аксари ўзбеклар эди. Шунинг учун бу ҳужумни ҳам ўзбеклар амалга оширгани эҳтимоли юқори, - дейди покистонлик журналист.\nОзодлик билан телефон орқали боғланган Покистондаги Толибон ҳаракати вакили ҳужум ўтган йили АҚШ дрони ёрдамида Таҳрики Толибон Покистон ҳаракати етакчиси Ҳикматулло Масъуднинг ўлдирилганига жавобан уюштирилганини билдирган.\nПокистонлик журналистларнинг айтишича, Афғонистон ва Покистондаги Толибон ҳаракатларига дахлдор бўлган жангарилар орасида ўзбеклар гуруҳлари бор.\nЛекин ҳозирча, якшанба куни Карачи аэропортига ҳужум қилганларнинг ўзбек эканини тасдиқлаш учун ўтказилиши айтилган ДНК текшируви натижалари эълон қилингани йўқ.\nБундан ташқари, исломий жангари гуруҳлар бўйича мутахассисларнинг айтишларича, Толибон гуруҳининг ўзи бундай мураккаб диверсияни амалга ошира олиши эҳтимолдан йироқдир ва шу сабабдан ҳужумни тайёрлашда Ал-Қойда террор тармоғи иштирок этган бўлиши мумкин.


Пан Ги Мун: БМТ Ўзбекистонга экологик муаммоларни енгишда ва жамиятни янада демократлаштиришда ёрдам беради\n22:04 / 12.06.2015\nБМТ Бош котиби Пан Ги Мун Ўзбекистон томонидан эришилган Мингйиллик мақсадларига юқори баҳо берди.\n“Ўзбекистон Мингйиллик мақсадлари: ночорликни ва оналар ўлимини қисқартириш, бошланғич таълимга эга бўлиш ва гендер тенглигига эришиш бўйича сезиларли тараққиётга эришди”, деб айтди Пан Ги Мун Тошкентда 12 июнь куни журналистларга берган интервьюсида.\nПан Ги Мун Ўзбекистон Президенти Ислом Каримов билан учрашуви давомида тинчликни ўрнатиш ва сақлаш, ривожланиш, инсон ҳуқуқларини ҳимоя қилишни таъминлаш масалаларини ўз ичига олувчи БМТ кун тартибидаги глобал муаммоларнинг кенг доирасини муҳокама қилди.\nБМТ Бош котиби Ўзбекистоннинг минтақавий ва глобал масалаларни ҳал қилишда қўшаётган ҳиссасини алоҳида таъкидлаб, Ўзбекистоннинг Афғонистонда барқарорлик ва ривожланишни қўллаб-қувватлаётганига алоҳида тўхталиб ўтди.\nПан Ги Мин Ўзбекистоннинг Марказий Осиёни ядровий қуролдан холи ҳудуд деб эълон қилиш бўйича келишувни имзолаш ташаббуси билан чиққанини ҳам таъкидлаб ўтди.\nПан Ги Мун Орол денгизи қуриши оқибатида Ўзбекистон ва бутун Марказий Осиё минтақаси бошидан ўтказаётган экологик фалокатга урғу бериб ўтди.\nПан Ги Мун БМТ бу экологик фалокатнинг оқибатларини юмшатиш бўйича Ўзбекистон олиб бораётган ташаббусларни таъкидлаб ўтди ҳамда бу муаммони ҳал қилиш учун биргаликдаги ҳаракатлар ҳамда захираларга кўпроқ эътибор бериш кераклигига эътиборни қаратди.\nПан Ги Мун Марказий Осиёга таҳдид солаётган муаммолар қаторида сув ва энергетик захиралардан фойдаланиш, гиёҳванд моддаларни ноқонуний айлантириш ва террорчиликнинг тарқалиши муаммоларини айтди.\nБМТ Бош котиби инсон ҳуқуқларини ҳимоя қилмасдан тинчлик ва ривожланиш бўлмаслигини таъкидлаб ўтди ҳамда Ўзбекистон томонидан бу йўналишда бир қатор муҳим қонунлар қабул қилинганини ва энди уларни амалиётга татбиқ қилинишини таъминлаш кераклигини айтди.\nБМТ Бош котиби Инсон ҳуқуқлари бўйича Олий комиссар бошқармаси Ўзбекистонга инсон фундаментал эркинлари ва ҳуқуқларини илгари суриш ва ҳимоя қилиш, жамоатчиликнинг ушбу жараёнда иштирок этиш имкониятини таъминлашда ёрдам беришга тайёрлигини айтди.